هارۆلد پینتیری شانۆنووس و درامانووس و ئه‌كته‌ر و ده‌رهێنه‌ری بریتانی ساڵی 1930 له بنه‌ماڵه‌یه‌كی جوله‌كه و له‌خێزانێكی سه‌ر به چینی كرێكار له‌شاری له‌نده‌ن له‌دایكبووه. به‌هۆی بۆردومانه ئاسمانییه‌كانی سوپای ئه‌ڵمانیا خۆی و خێزانه‌كه‌ی ئاواره ده‌بن.\nیه‌كێك له‌تایبه‌تمه‌ندییه‌كانی كه‌سایه‌تی ناو شانۆ و دراماكانی ئه‌وه‌یه كه خۆیان له‌ناو ته‌نیایی و بێده‌سه‌ڵاتی و به‌شخۆراویدا ده‌بینه‌وه و هه‌میشه‌ش به دوای ئازادییه‌كانی خودی مرۆڤه‌كاندا گه‌ڕاون و ده‌گه‌ڕێن.\nهارۆلد پینتیری به نووسه‌رێكی چه‌پی ڕاستگۆ و چاونه‌ترس ناوه‌زد كراوه چونكه له نووسینه‌كاندا زۆر ڕاستگۆیانه و چاونه‌ترسانه به‌رگری له گه‌لانی ژێر ده‌ست و بێ وڵات كردووه.\nئه‌و درامانووسه به‌ریتانیا هه‌میشه به‌رگری له مافی گه‌لانی بێده‌سه‌ڵات كردووه و به‌رگری له مافی كورد كردووه له‌به‌رامبه‌ر توركیادا و شانۆیه‌كیشی به ناوی زمانی چیا له‌سه‌ر كێشه‌ی كورد له توركیا نووسیووه.\nهارلود له‌ساڵی 2005 خه‌ڵاتی ئه‌ده‌بی نۆبڵی پێبه‌خشرا و وته‌بێژی ڕێوڕه‌سمی خه‌ڵاته‌كه‌ی له‌كاتی به‌خشینی خه‌ڵاته‌كه‌دا ده‌ڵێ: ئه‌م خه‌ڵاته ده‌به‌خشینه هارولد پینتیری له‌به‌ر ئه‌وه‌ی كه ئه‌و ئێمه به زۆر ده‌باته ناو ژووره داخراوه‌كانی داپڵۆسینه‌كانه‌وه.\nساڵی 2008 له ته‌مه‌نی 78 ساڵیدا به‌هۆی نه‌خۆشی كۆچی دوایی كرد.\nهارولد له ته‌مه‌نیدا 26 شانۆی نووسیوه كه زۆربه‌یان به زمانێكی تراژدیا و له هه‌مان كاتدا گاڵته‌ئامێز و كومێدی نووسراون. هه‌ندێك جار له‌لایه‌ن نه‌یاره‌كانییه‌وه وه‌ك نووسه‌رێكی بێهیوا ناوبراو.\nناوی كتێب/ ڕۆناكی مانگ\nناوی نووسه‌ر/ هارۆڵد پینتیر\nناوی وه‌رگێڕ له ئه‌ڵمانییه‌وه/ به‌كر حه‌سه‌ن\nچاپ/ چاپخانه‌ی كارۆ\nتیراژ/ 500 دانه\nساڵی چاپ/ 2019 سلێمانی\nنۆبه‌تی چاپ/ چاپی یه‌كه‌م\nنرخ/ 3000 دینار\nPUKmedia باشیلا جه‌عفه‌ر\nكۆڕۆنا داڕشتنەوەیەكی تازە..\nكۆرۆنا و موچە........!!\nسەرۆكایەتی یەكێتی پرسەنامەیەك ئاڕاستەی بنەماڵەی ئەسعەد خەیلانی دەكات\nوەزارەتی تەندروستی ئاماری 24 سەعاتی رابردووی بڵاوکردەوە


فیلمەکە موتاڵای لاهوتییانە ناکات و پێچداچوونەوەی مێژووییش بۆ ڤاتیکان ناکات، بەڵکو هەوڵ دەدات لە ڕێگەی بە سیمبولکردنەوەی دوو کەسایەتی مرۆییانە پیشان بدات. بیندیکتۆس، کە جۆرزیڤ ڕاتزنگەر ناوە ئەسڵییەکەیەتی، لەهەموو ژەمە خواردنێکدا فانتا دەخواتەوە، ئەگەرچی هەمیشە داوای دروستکردنی چێشتە تەقلیدییە ئەڵمانییەکانی دایکی دەکات. هیچ شتێک دەربارەی منداڵێتییەکەی نازانین، ئەو کەسێکی داخراوە و حەزی بە خوێندنەوەیە. بە سرتە و چپەچپدا تێگەین کە لە گەنجیدا تۆزێ گومانی پشتیوانیکردنی لە نازیزمی لەسەر بووە.\nلە دیوەکەی ترەوە، فرەنسیس سواری سەیارەی گرانبەها نابێت و فڕۆکەی تایبەت بە خۆیشی نییە، پێڵاوی سوور لە پێناکات و عەسای ئاڵتوونی بەدەستەوە ناگرێت؛ کاتێک برسێتی زۆری بۆ دێنێ، لە یەکێ لە کۆشکەکانی شار پیتزایەک دەکرێ.\nبینیدیکتۆس پیانۆژەنێکی بەتوانای مۆسیقا کلاسیکییەکانی مۆزارتە، فرەنسیسیش سەماکارێکی لێزانی تانگۆیە؛ لە فیلمەکەیشدا ئاوازی گۆرانی Dancing Queen ی تیپی ABBA دێتە گوێ. بیندیکتۆس پتر حەزی لە تەنیاییە و کەمدووە، فرەنسیس هاندەری یانەی تۆپی پێی سان لۆرینزۆی ئەرژەنتینییە. لە سەرەتای فیلمەکەدا خەریکی ئامۆژگاریکردنی نوێژخوێنانە لە حەوشەی کەنیسەیەکدا کە لەژێر نۆزەنکردنەوەدایە.\nسەرەڕای جیاوازییەکانی ئەم دوو پیاوە ئایینییە، فیلمەکە هاوڕێیەتی نێوانیشیانی دەرخستووە، پیشانی داوە کە چۆن گفتوگۆیەکی تێروتەسەل، کە لە فیلمەکەدا دوو سەعات دەخایەنێت، لەنێوانیاندا دروست دەبێت.\nدوای مرۆنی پاپا یوحەننا پۆڵسی دووەم لە ساڵی 2005دا، کاردیناڵی ئەڵمانی ڕاتزنگەر بۆ سەر کوروسی پەیامبەرێتی هەڵبژێردرا؛ لە دەنگدانی کاردیناڵەکاندا، قەشە ئەرژەنتینییەکە "بیرگیلۆ" نزیکترین کێبەرکێکاری بوو. دوای ساڵانێک، کاتێک بیرگیلۆ بڕیاری دا وەک هەر کاردیناڵێکی دیکە کە دەگەنە تەمەنی حەفتا و پێنج ساڵان، خانەنشین ببێت، لە فیلمەکەدا بیندیکتۆس هەست بە سووکایەتی دەکات، چونکە وا هەست دەکەن کشانەوەی کێبەرکێکارەکەی لە ئەرکەکەی، ڕەخنەیەکی ڕاستەوخۆیە لە سیاسەتەکانی.\nبەلای پاپا ئەڵمانییەکەوە، تەنانەت "پێڵاوی کاردیناڵ"ـی لاتینییش لە وەختی خۆیدا ڕەخنەیەکی بووە لە میتۆدی ڤاتیکان، هەلبەت بیندیکتۆس بە کەشخەیەتی و حەزی خۆڕێکخستن و کەلوپەلی جوانکاری گرانبەها و پپێڵاوی سووری چەرم ناسراو، لە کاتێکدا کە راگەیاندن هێشتایش باس لە پێڵاوەکانی کۆنەکانی فرەنسیس دەکات تەنانەت دوای هەڵبژاردنیشی.\nڕاستە ئەو یەکتربینین و هاوسۆزییەی لە فیلمەکەدا دروست دەبێت، بەرەهەمی خەیاڵە، بەڵام هەوڵێکیشە بۆ گەڕان بەدوای ئەگەرەکانی هاوڕێیەتییەکی مەحاڵدا لەنێوان دوو کەسی نەیاردا، نەیار ئەگەرچی هەردووکیان بڕوایان بە هەمان بیروباوەڕیش هەیە. لە ڕێگەی ئەو پەیوەندییە مرۆییەوە کە فیلمەکە لەنێوان هەردوو کارەکتەرە سەرەکییەکەدا دروستی دەکات، مشتومڕێکی سادە و جوان لەسەر یەکێک لە کۆنترین پرسەکانی ناو ئیمانی مەسیحی دێتە گۆڕێ، ئەویش کێشەی گوناهـ و لێخۆشبوونە. لە بەردەم کامێرادا، ئەم دوو کاهینە گەورەیە نهێنیی دانپێدانان ئاڵوگۆڕ دەکەن و هەر یەکەیان ڕابردووی خۆی دەخاتە بەردەستی ئەویتریان.\nسیناریستی فیلمەکە خەیاڵی عەشقێکیشی کردووە کە بیرگیلۆ لەگەڵ کچێکدا بە ناوی "ئەمالیا" هەیبووە (ئەمالیا گەورەکردنێکی درامییانەی ئەو نامەیە کە دوای هەڵبژاردنی بۆ کورسی پەیامبەری، فرەنسیس لە تەمەنی دوانزە ساڵیدا ناردوویەتی بۆ کچە هاوڕێکەی و وەک دەریش دەکەوێت ئەم پەیوەندییە نابێتە دەستگیرانی و هاوسەرگیری). هەروەها وێنای پەیوەندیی ئەم پاپایە بەو دیکتاتۆرییتەی سەربازییەوە کراوە کە لە جەنگی نێوان ساڵانی 1975-1983دا ئەرژەنتینی گرتەوە و بووە مایەی فڕاندن و بێ سەروشوێنبوونی زیاتر لە 30 هەزار هاوڵاتی.\nڕۆلی بێرگیلۆ لەو قۆناغە چارەنووسسازەی ئەرژەنتیندا، هیشتایش لە وڵاتەکەی خۆیدا جێگای مشتومڕە، مشتومڕ لەنێوان ئەوانەی پێیانوایە پییلانگێڕێک بووە سەر بە دەسەڵاتە سەربازییەکانی ئەو کات، لەگەڵ ئەوانەی پێیانوایە هەرچی لەدەستهاتبێ کرددوویەتی تاوەکو کاهین و ڕەهبانەکان بەر بە چارەڕەشییەکانی جەنگ بگرن، کە ئەو کات هێشتا سەرۆکی هەرێکی رەهبانییەتی یەسوعیی وڵاتەکەی بوو.\nفیلمەکە بە وردی و بنجبڕی وەڵامی پرسیارگەلێک لە مێژووی بێرگیلۆ ناداتەوە، بۆ نموونە مشتومڕە گشتییەکان لەسەر گێچەڵی سێکسی؛ ئەگەرچی بە ئاشکرا کاردیناڵە ئەرژەنتینییەکە لۆمەی پاپای کردووە بەهۆی دامەزراندنی کاهینێکی ترمەتبارەوە لە دەستوپێوەندەکانیدا. ئەم هەڵوێستە وا دەردەکەوێ ئاسایی و سادەیە، بەڵام وەک فیرناندۆ مێریلێسی دەرهێنەر، لە چاوپێکەوتنێکی ڕۆژنامەوانیدا وتی کە بەدواداچوون بۆ گەندەڵی و تەحەروش بابەتی فیلمەکەی نییە. هەندێک لە شوێنکەوتوانی ژیاننامەی پاشا بیندیکتۆسیش پێیانوایە دەبوو فیلمەکە پاپای لەوە کۆنزەرڤەتیڤانە پیشان داوە کە لە واقیعدا هەیە، چونکە ئەو کتێبگەلێکی هەیە کە ئەم وێنەیە پووچەڵ دەکەنەوە.


ڕووسیا باس لە مەترسی جەنگی ناوکی دەکات بەهۆی ئۆکرانیاوە\nڕووسیا ناتۆی بەوە تۆمەتبارکرد کە لەشەڕێکی بە وەکالەتدا تێوەگلاوە و ئەو هێرشانە بوونەتە هۆی دروستبوونی مەترسییەکی ڕژدی جەنگی ناوەکی. ئەمە لەکاتێکدایە، واشنتۆن رۆژی سێشەممە لە بنکەیەکی ئاسمانی ئەڵمانیاوە لەگەڵ هاوپەیمانەکانیدا کۆبووەوە و بەڵێنی دابینکردنی چەکی قورسیان بۆ بە ئۆکرانیادا بۆ ئەوەی سەربکەوێت.\nلە دیدارێکدا لەگەڵ کەناڵێکی تەلەفزیۆنی وڵاتەکەی، سێرگی لاڤرۆڤ، وەزیری دەرەوەی رووسیا، گوتی جەنگی ئەتۆم "مەترسییەکی جدییە. نابێت بە کەم سەیری بکەین."\nلەگەڵ ناچارکردنی ڕووسیا بە کشانەوەی سەربازەکانی لە کیێڤ و هەوڵی پێشڕەوی نوێ لە ڕۆژهەڵاتی ئۆکرانیا، وەزیری بەرگری ئەمەریکا لۆید ئۆستن پێشوازی لە بەرپرسانی زیاتر لە 40 وڵات کرد لە ڕامشتاین کە بارەگای هێزی ئاسمانی ئەمەریکایە لە ئەوروپا.\nوەزارەتی دەرەوەی ئەمەریکا بۆ یەکەمجار لە بەڕێوەبەرایەتی بایدندا یاسای دۆخی ناکاوی بەکارهێناوە بۆ دابینکردنی بە بەهای 165 ملیۆن دۆلار چەک و تەقەمەنی ئەمەریکا بۆ ئۆکرانیا تا یارمەتی ئەو وڵاتە بدات بەرگری لە خۆی بکات.\nسەرۆکی مۆلدۆڤا کۆبوونەوەیەکی ئاسایشی بەپەلەی ئەنجامدا دوابەدوای ئەنجامدانی دوو تەقینەوە کە زیانی بە ئەنتێنەکانی ڕادیۆی سەردەمی سۆڤیەتی جاران گەیاندوە لە ناوچەی ترانسدینیستریای جیابووەوە، کە دەسەڵاتداران دەڵێن یەکەیەکی سەربازیش کراوەتە ئامانج.\nدەسەڵاتدارانی مۆلدۆڤا لە نزیکەوە چاودێری ڕەوشەکە دەکەن سەبارەت بە هەر نیشانەیەک لە زیادبوونی گرژییەکان بە پانتایی ڕووبەری ئەو ناوچەیەی کە دانی پێدا نەنراوە بەڵام لەلایەن مۆسکۆوە پشتیوانی دەکرێت و کەوتۆتە سنوری باشووری ڕۆژئاوای ئۆکرانیاوە.\nنووسینگەی داواکاری گشتی ئۆکرانیا بە ئاژانسی هەواڵی ڕۆیتەرزی ڕاگەیاند کە سێ فڕۆکەوانی ڕووسی گومانیان لەسەرە کە بۆردومانی بینا مەدەنیەکانیان کردبێت لە ناوچەکانی خارکیڤ و سومی کە لە نێوان ئەو حەوت سەربازە ڕووسیەدا بوون کە کیێڤ تومەتباریان دەکات بە ئەنجامدانی تاوانی جەنگ لە ئۆکرانیا.\nگوتەبێژێکی وەزارەتی بەرگری ئەمەریکا، پنتاگۆن، رۆژی سێشەممە گوتەکانی لاڤرۆڤ بە "زیادکردنی" گرژییەکان لێکدایەوە و گوتی هیچ گۆڕانێک لە سیاسەتی ئەمەریکادا لەو بارەیەوە رووینەداوە.\nلاڤرۆڤ: جەنگی ناوەکی بە کەم مەزانن\nڕووسیا هۆشداری دەداتە ئەمەریکا لەسەر ڕەوانەکردنی چەکی زیاتر بۆ ئۆکرانیا


گەڕانەوە بۆ ئایینی کوردی – KurdRawm\nگەڕانەوە بۆ ئایینی کوردی\nنووسینی: چۆلی فایەق\nزۆربەی لێکۆڵینە میتۆلۆژییەکان بەلای ئەوەدا دەچن، کە خاکی کوردستان لانکی گۆشکردن و پێگەیاندنی ئایینە سەرەتاییەکانی مرۆڤ بووە. سەرەڕای ڕێوڕەسم و سرووت و ئاماژە ئایینییەکانی نێو ئەشکەوتی شانەدەر و زنجیرەچیاکانی زاگرۆس، بیروباوەڕە دینییەکانی سۆمەرییەکانیش (کە وەک دایکی ئایینەکان لێی دەڕوانرێت) تۆوەکەی لەنێو خاکی کوردستان چەکەرە دەکات و خونچەی داستانی “گلگامش”یش لە لوڕستانەوە دەپشکوێت. ئەو ئەفسانە یان داستانەی تەکانێکی بە دونیابینی و شێوەژیان و جیهانی ڕۆحانیاتی مرۆڤایەتی دا.\nڕۆژان دێن و دەڕۆن و خاکی کوردستانیش هەر لە پێشوازیی ئایین و ڕێباز و مەزەبی جوایەز دەبێت، بەر لە هاتنی ئایینی ئیسلام بۆ کوردستان، کوردەکان جگە لە ئایینی زەردەشتی بەشێوەیەکی بەرچاو پێڕەوییان لە چەندان ئایینی دیکە کردووە. لە نموونەی “مەسیحی ـ دیان، مانەوی، مەزدەکی، ئێزەدی، یارسانی…تاد”.\nبەر لە گەشەکردنی زەردەشتیێتی، ئایینی میترایی لەسەر خاکی کوردستان ئایینی زۆرینە بووە. دانیشتووانی قەڵاتی هەولێریش، بەگوێرەی یادداشت و ژێدەری مێژوویی قەڵاتییەکان خۆیان، بەر لە هاتنی ئیسلام زۆرینە لەسەر ئایینی مەسیحی بوون و مزگەفتی قەڵاتیش، کە بە مزگەفتی گەورەی شار ناسراوە، پێشتر کڵێسا یان مەعبەدی دیانەکان بووە.\nلەو ساڵانەی دوایی لەنێو گوتاری ڕووناکبیریی کوردی، بەیداغی گەڕانەوە بۆ ئایینی کوردی دەشەکێنرێتەوە و وا نیشان دەدرێت کە هەموو نەهامەتی و دەردەسەریی کوردەکان لە دەستبەردانیانە لە ئایینی کوردی و بەگەڕانەوە بۆی، کورد لە نەگبەتی ڕزگاری دەبێت و وەڵاتەکەشی دەبێتەوە بە بەهەشتی ڕازاوە. لەو میانەیەشدا هەردەم زەردەشتیێتی وەک ئایینی ڕەسەن و ڕاستەقینەی کورد پێشنیار دەکرێت.\nلێرەدا پرسێکمان لێ قیت دەبێتەوە، ئەوەی کە بۆچی دەنێو هەموو ئایینەکانی بەر لە ئیسلام، تەنیا زەردەشتیێتی بە ئایینی کوردان هەژمار دەکرێت و داوای گەڕانەوەی بۆ دەکرێت.\nئەو شێوازە لە سەوداکردن لەگەڵ ئایینەکان، دوورە لە بنەوا و وردبوونەوەی کۆمەڵزانی و دینزانی. گوتارێکی ناتۆکمە و سادەیە، کاتێ بە بەهانەی “ئایینی کوردان” داوا لە هاووڵاتان بکرێت کە بەرەو ئایینی زەردەشتی بگەڕێنەوە. ئەگەر “زەردەشتیێتی ئایینی کوردان”ە ئەرگیۆمێنت و بەهانەی سەرەتا و کۆتا بێت، ئەوسا دەکرێت بۆ بیروباوەڕە ئایینییەکانی سۆمەرییەکان و بت و خواوەندەکان و دواتر مێترایی و مانەوی و ئێزیدی و ئایینەکانی تریش بگەڕێینەوە، دەبێت بۆ سەتان ڕێبازۆکەی پڕ لە خوڕافات و خوزعبەلاتیش بگەڕێینەوە، چون ئەوانیش هەموو لەسەر خاکی کوردستان بەربڵاو بوون و کورد و گەلانی دیکەی کوردەواری بە مێنتەڵێتیی ئەو ئایین و ڕەوتە جیاوازانەوە لە دونیایان ڕوانیوە.\nکورد و ئایین، بەگوێرەی کاتبەندی “کرۆنۆلۆژیا”ی هەبوونی خۆی لەو بوونەدا لە پێوەندیییەکی گۆڕاودا بوون، شوێنکات “زمکان”ی ناجێگیر و کەموێنەی جوگرافیای کوردستانیش ڕێی بۆ ئەو فرەیی و گۆڕانە هەردەمییە ڕۆحییەکان خۆش کردووە.\nناتوانرێت هیچ ئایینێک بە ئایینی ڕەسەن و یان تاکە ئایینی کوردان دابنرێت، سرووشت و مۆرکی جڤاکی کوردی وەکچۆن لە زمان و داب و ئاکاردا فرە و ڕەنگاڵەن، لە ئایین و دیوە ڕۆحانییەکانیش هەروەتر هەر وەهایە. هەر ئایینەو بەگوێرەی قەبارەی نەخشە و گوتاری خۆی، خۆی لەنێو دونیابینی و ئاکار و سلووکی گەلی کوردستان چەقاندووە. بۆیە چەند ئاساییە کە مانەویێتی و ئێزدیێتی و ئەوانی دیکەش بە ئایینی کوردان دەناسرێن، وەهاش ئاساییە ئیسلام (لە قۆناغی کۆتایی ئایینی نوو دەنێو کورداندا) بە ئایینی کورد بناسرێت. ئایینناسی هیچ دژایەتییەکی لەگەڵ ئەو تێزە نییە، کورد لە دەرکەوتنەوەی نوویدا ناسنامەکەی پێبەندە بە ئایینی ئیسلام ـ سووننی و ڕەگوڕیشەیەکی هەزاروئەوەندە ساڵ هاوتەریبیی لەگەڵ دونیابینی و ژیانی کوردیدا هەبووە.\nئەو گفتوگۆیە هیچ بەرهەمێکی نابێت، کە ڕوانینمان تەنیا لەسەر ئەوە چڕ بکەینەوە ئاخۆ کامەیان ئایینی ڕەسەنی کوردانە! .. ئەگەر قەرارە ئایین بەر لە هەر شتێک پڕۆسەیەکی ڕۆحی و ناوەوەیی تاک بێت، دەرەچەیەکی مرۆڤ بێت بۆ گەڕان لە دیوە شراوەکانی وجوود و لێرەبوونی خۆی و خەلق و سەرەنجامی خۆی، ئەوسا سنووری نەتەوە و زمان دەبڕێت و ئاسایی دەبێت کە هاووڵاتییەکی ئەمەریکایی پێڕەوی لە بودایزم بکات کە نە دەنێو نەژادی ئەوە نە لەنێو زمانەکەیشیدایە.\nڕووناکبیری کوردی لەو گوتارەی کە پێی وایە تەنیا زەردەشتیێتی ئایینی کوردانە و بۆیەش دەبێت بۆی بگەڕێینەوە، نەک سوودێکی ئەوتۆ بە ژیانی کۆمەڵگە ناگەیەنێت، بگرە زیان بە پاشخانێکی قووڵ و لەمێژینە دەگەیەنێت و دووبارە نامۆبوون یان شۆکێکی ڕۆحی پێشکێش بە تاکی کورد دەکاتەوە. ئێمە ئەگەر وا دابنێین کە بەڵێ زەردەشتیێتی تاکە ئایینی ڕەسەن و ئەسڵی کوردانە، بەڵام دەبێت پێ لەوەش بنێین کە زەردەشتیێتی بۆ چەندان سەتەیە لە خۆی و خەڵکی کوردستانیش دابڕاوە، ئەوەی سەریشی هەڵداوەتەوە ئەو زەردەشیێتییە نییە کە لە ئەوسای کوردستاندا چالاک چاپووک بووە. لە دەرکەوتنەوەی نووی نەتەوەی کورد، هێندەی ئیسلام بە ئایین بۆ کورد هەژمارە، زەردەشتیێتی ئەو هێزەی لەبەردا نەماوە ئەو ڕۆڵە بگێرێت، عەیامێکە لە ئایینی میللی کەوتووە.\nبەڵام .. کاتێ گفتوگۆ و گوتارەکە بە ئاراستەیەکی تردا ببەین، بەوەی پرسی فەلسەفەییبوونی زەردەشتیێتی و فەیلەسووفبوونی زەردەشت بڕوژێنین، ئەستەم نییە سەرەوەڵامێکمان بۆ ئەو پرسینە دووبارە و بێزارکەرە “ئایا کورد فەلسەفە و فەیلەسووفی هەیە؟” دەست بکەوێت. لە خوێنەواران ڕوونە کە لەکن نووسەر و لێکۆڵەرانێکی بەرچاوی ڕۆژاوا، زەردەشت وەک فەیلەسووف چاوی لێ دەکرێت، فەیلەسووفانی وەک نیتچە و هێگڵ بە چاوی فەلسەفەوه لە زەردەشت و ئاوێستایان ڕوانیوە.\nئەلێرەدا کاتێ لێمان دەپرسرێت: کورد فەلسەفەی هەبووە؟ دەکرێت ئیدی ڕووی ئەوەمان هەبێت زەردەشت وەک فەیلەسووفێکی کورد هەژمار بکەین.\nلە مێژووی سەت ساڵەی ڕابردووی نەتەوەی کورد هێندەی لەسەر وەڕگەڕان لە [خێڵ و عەشیرەت و حزب و ڕەوت و دەڤەرچێتی و سوخرەکێشی و ناپاکژی…] خەڵک کوژراون و شەڕی خوێناوی بەرپا بووە، نیو هێندەش لەسەر وەڕگەڕانی دینی و لە شەڕەدینیدا خەڵک نەکوژراون. گەلی کوردستان بە [موسڵمان و دیان و ئێزیدی و عەلەوی و یارسانی…] پێکڕا کوشتەی یەک دەردی هاوبەشن، پێکڕا لەنێو یەک کەوانەی داخراودا بوونی خۆیان لێ زەفت و تۆق کراوە. گەلی کوردستان لە هەبوونی فرەیی ئایین ڕاهاتووە، بگرە کەم وەڵات هەیە وەک کوردەوار لە واقیعیشدا پێڕەویی لە باوەڕی جیا و ڕۆحانییەتی جودا کردبێت. ئەوەی گرفتێکی لەمێژینە و گرێیەکی هەمیشەییە، ئەوەیە کە ئاخۆ کورد فەلسەفەی هەبووە. بۆیە زەقکردنەوەی گوتاری “گەڕانەوە بۆ زەردەشتیێتی وەک ئایینی کوردان” هیچ کەلێنێکی ماریفەتیی کوردی پڕ ناکاتەوە، بگرە دەرەزی زێتریشی تێ دەخات.\nلەو سەردەمەدا کە سەردەمی پاشەکشە و پەراوێزخستنی ڕۆحانیات و ئایینەکانە، چاخی دیگیتاڵی و دەرککردنی ئاسمان و گەردوون، ئەوەی هەرەوەزیمان دەکات لە پڕکردنەوەی بۆشاییەکان، هێنانەپێشەوەی گوتاری “زەردەشت وەک فەیلەسووف”ە و پێرەویکردنی کوردە لە زەردەشتیێتی وەک قوتابخانەیەکی ئاکاری و ڕۆحی، نەک وەک ئایین. زەردەشتیێتی گەر وەک قوتابخانەیەکی فەلسەفەیی پەروەردەیی ئاکاری و ڕۆحی ڕەچاو بکرێت، بۆی هەیە وەک بودایزم نەک تەنیا لە جوگرافیای خۆی، بگرە لە سەرتاپێی جیهان چاوی لێ بکرێت و خەڵکی پێرەوی لێ بکەن .. بەڵام وەک ئایین، ئەو هێزەی نەماوە و نابێت.\nشانۆیی هاملێت-ی کامەران ڕەئوف (بەشی دووەم)\nگۆڕەکەی لینین (١٩٨٦)


سەرۆکی کاروباری مرۆیی نەتەوە یەکگرتووەکان ڕۆژی پێنجشەممە هۆشداری دا کە لە ئێستادا بارودۆخێکی خراپی ناوچەی تیگرای باکوری ئیتیۆپیا بەرەو خراپتر دەچێت هاوکاتی ناکۆکی پێنج مانگە، بەرزبوونەوەی برسێتی، توندوتیژی سێکسی و هیچ نیشانەیەکیش بۆ کشانەوەی هێزەکانی ئیریتریا نییە.\nمارک لۆکۆک لە کۆبوونەوەیەکی داخراوی ئەنجومەنی ئاسایشی نەتەوە یەکگرتووەکاندا ڕایگەیاند نوسینگەکەی هواڵی لە برسا مردنی خەڵکی پێدەگات.\nبە پێی ئەو لێدوانەی کە کۆپییەکی دەستی دەنگی ئەمەریکا کەوتووە لۆکۆک بە ئەندامانی ئەنجومەنەکەی ڕاگەیاندووە " لەم هەفتەیەدا یەکەم ڕاپۆرتمان پێگەیشت کە چوار ئاوارەی ناوخۆ بەهۆی برسێتی گیانیان لەدەستداوە. پاشان ڕاپۆرتێکمان ئەم بەیانییە پێ گەیشت کە 150 کەس لە ئوفلا ی سەر بە مکێڵ بەهۆی برسێتی گیانیان لەدەستداوە." ئەو گوتیشی " ئەمە دەبێت هەموومان ئاگادار بکاتەوە نیشانەی ئەوەیە کە ئەگەر کاری زیاتر نەگیرێتە چی ڕوودەدات.برسیکردن وەک چەکی شەڕ پێشێلکارییە".\nمکێڵ پایتەختی هەریمی تیگرایە. ئەوە ناوچەیە لە مانگی 11وە بووەتە چەقی دوژمنکارییەکان، کاتێک وەک حکومەتی فیدڕاڵی دەڵێت چەکدارانی بەرەی گەلی ئازادی تیگرای (TPLF ) هێرشیان کردە سەر بنکەکانی لەشکری حکومەت لە ناوچەکە. سەرۆک وەزیری ئیتیۆپیا ئابی ئەحمەد دەڵێت، ئەو هێرشە فشاری بۆ حکومەتەکەی هێنا کە هێرشێکی سەربازی بۆ دەرکردنی ئەو گروپە ئەنجام بدات.\nلۆکۆک ڕایگەیاند ، دەزگای کار و کاروباری کۆمەڵایەتی ئیتیۆپیا مەزەندە دەکات لە کۆتایی مانگی 3 وە یەک ملیۆن و 7 سەد هەزار کەس لە تیگرای لە ماڵەکانیان ئاوارە بوون .\nلەو کاتەوە سەدان هەزار کەس لە ڕۆژئاوای تیگرای هەڵاتوون، لە کاتێکدا ڕێگریش لە بەشیکی زۆری گوندنیشینەکان کراوە.\nلۆکۆک وتی کە کارمەندانی فریاگوزاری زەحمەتە بۆیان بگەن بە کەسانی کەم دەست و لاواز، چونکە "زۆرینەی هەرە زۆری" تیگرای بە تەواوی یان بەشێکی زۆری دەستیان ڕاناگات بە کارمەندانی فریاکەوتن بەهۆی شەڕەکە یان ڕێگریکردن لێیان.


بوومەلەرزەی ٢٠١٠ی ھایتی - ویکیپیدیا، ئینسایکڵۆپیدیای ئازاد\nپۆتانەکان: 18°27′25″N 72°31′59″W / 18.457°N 72.533°W / 18.457; -72.533\nبوومەلەرزەی ھایتی بوومەلەرزەیەکی بەھێز بوو ھێزەکەی گەیشتە ٧.٠ پلە بە پێوەری ڕیشتەر، ناوەندی بوومەلەرزەکەش نزیکەی 10 میل (17 کیلۆمەتر) دوربوو لە باشووری ڕۆژئاوای پایتەختی هاییتیەوە پۆرت ئۆ پرانس. بوومەلەرزەکە لە ڕۆژی سێشەممە ١٢ی کانوونی دووەم ٢٠١٠ لە کاتژمێر 16:53:09 بە کاتی هاییتی (21:53:09 بە کاتی جیهانیی یەکگرتوو).\nناوەندی بوومەلەرزەکە لە نزیک پایتەختی وڵات.\nبوومەلەرزەکە لە قووڵی ٦.٢ میل (١٠.٠ کیلۆمەتر) ڕووی دا. دەستەی لێکۆڵینەوەی جیۆلۆجی ئەمەریکی(USGS) زنجیرەیەک لەرزەی تۆمار کردووە دە دانە لەوانە هێزەکەکانیان زیاتر لە 5.0 پلە بووە لەوانە دانەیەکیان 5.9 پلە و یەکێکی دیکە بە 5.5 پلە تۆمارکراوە.\nبوومەلەرزەکە کە زیاتر لە خولەکێکی خایاند وێرانییەکی گەورەی لە دوای خۆی بەجێھێشت.\nیەکێتی نێودەوڵەتیی کۆمەڵەکانی خاچی سوور و هلالی سوور:ڕێکخراوێکی سوودنەخواز بۆ فریاکەوتن لە کاتی کارەسەاتدا\nئەنجومەنی نێودەوڵەتیی خاچی سوور\n^ Magnitude 7.0 - HAITI REGION ١٥ی کانوونی دووەمی ٢٠١٠ لە وەیبەک مەشین، ئەرشیڤ کراوە.\n^ "Latest Earthquakes M5.0+ in the World - Past 7 days". Archived from the original on ٣ی شوباتی ٢٠١٠. Retrieved ١٧ی کانوونی دووەمی ٢٠١٠. Check date values in: |access-date=, |archive-date= (help) Archived ٢٠١٠١٢٢٣١٥٢٨٤٣ at WebCite\nوەرگیراو لە «https://ckb.wikipedia.org/w/index.php?title=بوومەلەرزەی_٢٠١٠ی_ھایتی&oldid=875991»\nدواجار لە ٠٨:٠٣ی ٢٥ی کانوونی یەکەمی ٢٠٢١ دەستکاری کراوە\nئەم پەڕەیە دواجار لە ٠٨:٠٣ی ٢٥ی کانوونی یەکەمی ٢٠٢١ نوێ کراوەتەوە.


AI بێژەکردن: چۆن AI بە هوڵەندی, ئینگلیزی, ئیتالیایی, پۆرتووگالی, ئالبانی, پیەدمۆنتی, ڤیەتنامی, ژوانگ, ژاپۆنی, فەڕەنسی, ڕۆمانیایی, ئەڵمانی, باسکی, ئەندۆنیزیایی, کاتالانی, فریولی, ڤۆلاپوک, فینلاندی, ئۆکسیتان, لۆمبارد بێژە بکەن\nچۆن گۆ دەکرێ AI\nAI بێژە کردن بە هوڵەندی [nl]\nAI گۆکردنی بێژە کردن لەلایەن Rick_Qualie (نێر لە هۆڵەندا)\nAI گۆکردنی بێژە کردن لەلایەن TimPeters3 (نێر لە هۆڵەندا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە هوڵەندی\nهاوبەشکردنی بێژەی AI بە هوڵەندی:\nAI نموونە لە دەستەوشەیەک\nDoordat robots vandaag de dag een hoge AI hebben, kunnen zij veel doen. گۆکردنی بێژە کردن لەلایەن TimPeters3 (نێر لە هۆڵەندا)\nAI بێژە کردن بە ئینگلیزی [en]\nAI گۆکردنی بێژە کردن لەلایەن TopQuark (نێر لە بەریتانیا)\nAI گۆکردنی بێژە کردن لەلایەن ciaranbyrne (نێر لە ئیرلەند)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە ئینگلیزی\nهاوبەشکردنی بێژەی AI بە ئینگلیزی:\nAI بێژە کردن بە ئیتالیایی [it]\nAI گۆکردنی بێژە کردن لەلایەن marcodippolito (نێر لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە ئیتالیایی\nهاوبەشکردنی بێژەی AI بە ئیتالیایی:\nSono intollerante ai latticini گۆکردنی بێژە کردن لەلایەن Fioridiaia (مێ لە ئیتالیا)\nSono intollerante ai latticini گۆکردنی بێژە کردن لەلایەن maryintown (مێ لە ئیتالیا)\nTi lascio ai tuoi impegni گۆکردنی بێژە کردن لەلایەن liewood (مێ لە ئیتالیا)\nTi lascio ai tuoi impegni گۆکردنی بێژە کردن لەلایەن betpao (نێر لە ئیتالیا)\nTi lascio ai tuoi impegni گۆکردنی بێژە کردن لەلایەن maryintown (مێ لە ئیتالیا)\nAI بێژە کردن بە پۆرتووگالی [pt]\nAI گۆکردنی بێژە کردن لەلایەن Sirasp (مێ لە بەڕازیل)\nAI گۆکردنی بێژە کردن لەلایەن wcomnisky (نێر لە نیوزیلاند)\nAI گۆکردنی بێژە کردن لەلایەن thatra (مێ لە ئیسپانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە پۆرتووگالی\nهاوبەشکردنی بێژەی AI بە پۆرتووگالی:\nAi, que dor ! گۆکردنی بێژە کردن لەلایەن mmendonca (نێر لە بەڕازیل)\nE ai, coleguinha! گۆکردنی بێژە کردن لەلایەن mcapellodesouza (نێر لە بەڕازیل)\nAI بێژە کردن بە ئالبانی [sq]\nAI گۆکردنی بێژە کردن لەلایەن Albana (مێ لە ئەڵمانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە ئالبانی\nهاوبەشکردنی بێژەی AI بە ئالبانی:\nAi që ngutet, vonohet. گۆکردنی بێژە کردن لەلایەن Albana (مێ لە ئەڵمانیا)\nAi që i mbështetet pemës së madhe, gjen hije gjithmonë. گۆکردنی بێژە کردن لەلایەن Albana (مێ لە ئەڵمانیا)\nAI بێژە کردن بە پیەدمۆنتی [pms]\nAI گۆکردنی بێژە کردن لەلایەن claudiobertoni (نێر لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە پیەدمۆنتی\nهاوبەشکردنی بێژەی AI بە پیەدمۆنتی:\nAn sla taùla a-i è un bicer d' eva گۆکردنی بێژە کردن لەلایەن claudiobertoni (نێر لە ئیتالیا)\nAI بێژە کردن بە ڤیەتنامی [vi]\nAI گۆکردنی بێژە کردن لەلایەن nghidungnguyen (مێ لە ڤیەتنام)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە ڤیەتنامی\nهاوبەشکردنی بێژەی AI بە ڤیەتنامی:\nvới ai? گۆکردنی بێژە کردن لەلایەن honghanhnguyen1258 (مێ لە ڤیەتنام)\nChỗ này đã có ai ngồi chưa? گۆکردنی بێژە کردن لەلایەن nghidungnguyen (مێ لە ڤیەتنام)\nTôi cần gặp ai đó ngay bây giờ گۆکردنی بێژە کردن لەلایەن quangkhuedinhdo (نێر لە ڤیەتنام)\nTôi cần gặp ai đó ngay bây giờ گۆکردنی بێژە کردن لەلایەن chieupham (مێ لە ڤیەتنام)\nAI بێژە کردن بە ژوانگ [za]\nAI گۆکردنی بێژە کردن لەلایەن Mbaeklae (نێر لە چین)\nAI گۆکردنی بێژە کردن لەلایەن makgam (مێ لە چین)\nAI گۆکردنی بێژە کردن لەلایەن blambin (نێر لە چین)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە ژوانگ\nهاوبەشکردنی بێژەی AI بە ژوانگ:\nAI بێژە کردن بە ژاپۆنی [ja]\nAI گۆکردنی بێژە کردن لەلایەن le_temps_perdu (نێر لە ژاپۆن)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە ژاپۆنی\nهاوبەشکردنی بێژەی AI بە ژاپۆنی:\nAI بێژە کردن بە فەڕەنسی [fr]\nAI گۆکردنی بێژە کردن لەلایەن beruthiel (مێ لە فەڕەنسا)\nAI گۆکردنی بێژە کردن لەلایەن fowl (مێ لە فەڕەنسا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە فەڕەنسی\nهاوبەشکردنی بێژەی AI بە فەڕەنسی:\nAI est un film de science fiction réalisé par Spielberg گۆکردنی بێژە کردن لەلایەن beruthiel (مێ لە فەڕەنسا)\nJe lui ai confié un rapport sur l'accomplissement des tâches گۆکردنی بێژە کردن لەلایەن Pat91 (نێر لە فەڕەنسا)\nAI بێژە کردن بە ڕۆمانیایی [ro]\nAI گۆکردنی بێژە کردن لەلایەن sorin333 (نێر لە ڕۆمانیا)\nAI گۆکردنی بێژە کردن لەلایەن elenaterezia (مێ لە ڕۆمانیا)\nAI گۆکردنی بێژە کردن لەلایەن Andreea (مێ لە دانمارک)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە ڕۆمانیایی\nهاوبەشکردنی بێژەی AI بە ڕۆمانیایی:\nAi o muncă interesantă. گۆکردنی بێژە کردن لەلایەن thersitesss (نێر لە ڕۆمانیا)\nAi putea să mă ajuți să schimb niste bani? گۆکردنی بێژە کردن لەلایەن XiaDa (مێ لە ڕۆمانیا)\nAI بێژە کردن بە ئەڵمانی [de]\nAI گۆکردنی بێژە کردن لەلایەن firmian (نێر لە ئەڵمانیا)\nAI گۆکردنی بێژە کردن لەلایەن Bartleby (نێر لە ئەڵمانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە ئەڵمانی\nهاوبەشکردنی بێژەی AI بە ئەڵمانی:\nPhonetik: Diphthonge – ei, ai گۆکردنی بێژە کردن لەلایەن gerd0815 (نێر لە ئوتریش)\nAI بێژە کردن بە باسکی [eu]\nAI گۆکردنی بێژە کردن لەلایەن Haizea (مێ لە ئیسپانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە باسکی\nهاوبەشکردنی بێژەی AI بە باسکی:\nai ene! گۆکردنی بێژە کردن لەلایەن jontol (نێر لە ئیسپانیا)\nai enetxoa! گۆکردنی بێژە کردن لەلایەن jontol (نێر لە ئیسپانیا)\nAI بێژە کردن بە ئەندۆنیزیایی [ind]\nAI گۆکردنی بێژە کردن لەلایەن kansai2kansas (نێر لە ویلایەتە یەکگرتووەکانی ئەمریکا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە ئەندۆنیزیایی\nهاوبەشکردنی بێژەی AI بە ئەندۆنیزیایی:\nAi buyan nian kau ni. گۆکردنی بێژە کردن لەلایەن agusplg (نێر لە ئیندۆنیزیا)\nAI بێژە کردن بە کاتالانی [ca]\nAI گۆکردنی بێژە کردن لەلایەن didace (نێر لە ئیسپانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە کاتالانی\nهاوبەشکردنی بێژەی AI بە کاتالانی:\nAI بێژە کردن بە فریولی [fur]\nAI گۆکردنی بێژە کردن لەلایەن Klenje (نێر لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە فریولی\nهاوبەشکردنی بێژەی AI بە فریولی:\nAI بێژە کردن بە ڤۆلاپوک [vo]\nAI گۆکردنی بێژە کردن لەلایەن slin (نێر لە ئەڵمانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە ڤۆلاپوک\nهاوبەشکردنی بێژەی AI بە ڤۆلاپوک:\nAI بێژە کردن بە فینلاندی [fi]\nAI گۆکردنی بێژە کردن لەلایەن tmkiiski (مێ لە فینلاند)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە فینلاندی\nهاوبەشکردنی بێژەی AI بە فینلاندی:\nAI بێژە کردن بە ئۆکسیتان [oc]\nAI گۆکردنی بێژە کردن لەلایەن fabre (نێر لە فەڕەنسا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە ئۆکسیتان\nهاوبەشکردنی بێژەی AI بە ئۆکسیتان:\nAI بێژە کردن بە لۆمبارد [lmo]\nAI گۆکردنی بێژە کردن لەلایەن Aldedogn (نێر لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی AI بە لۆمبارد\nهاوبەشکردنی بێژەی AI بە لۆمبارد:\nAI بێژە نەکراون لە:\nAI تۆمارکردنی گۆکردنی AI [en - usa] دەزانن چۆن "AI" بێژە بکەن؟\nAI تۆمارکردنی گۆکردنی AI [gl] دەزانن چۆن "AI" بێژە بکەن؟\nAI تۆمارکردنی گۆکردنی AI [to] دەزانن چۆن "AI" بێژە بکەن؟\nAI تۆمارکردنی گۆکردنی AI [mnc] دەزانن چۆن "AI" بێژە بکەن؟\nداخوازی بێژە کردنی نوێ بێژە کردن بە: ئالبانی ئەڵمانی ئەندۆنیزیایی ئۆکسیتان ئیتالیایی ئینگلیزی باسکی پۆرتووگالی پیەدمۆنتی تۆنگا ڕۆمانیایی ژاپۆنی ژوانگ فریولی فەڕەنسی فینلاندی ڤۆلاپوک ڤیەتنامی کاتالانی گالیسی لۆمبارد مانچو هوڵەندی


هەواڵ / کوردستان :: 12/11/2019 :: 259 جار بینراوە\nبەمەبەستی گەیاندنی داواكارییەكانیان، ئەمڕۆ سێشەممە 12ی تشرینی دووەمی 2019، سەرۆكایەتی ئەنجومەنەكانی پارێزگاكانی هەرێم لەگەڵ سەرۆكی حكومەت كۆدەبنەوە و یەكێك لە بابەتەكانیشیان هەمواری یاسای ئەنجومەنەكانە.\nهەرسێ سەرۆكایەتی ئەنجومەن پارێزگاكانی هەولێر و سلێمانی و دهۆك، ئەمڕۆ لە شاری هەولێر كۆبوونەوە بۆ گەڵالەكردنی لیستی داواكارییەكانیان كە ئاراستەی سەرۆكایەتی ئەنجومەنی وەزیرانی هەرێمی كوردستانی دەكەن.\nعەلی رەشید سەرۆكی ئەنجومەنی پارێزگای هەولێر، لە كۆنگرەیەكی رۆژنامەوانیدا وتی:"ئێمە لیستێكی داواكاری و پێداویستی و دەستكراوەییمان ئامادەكردووە بۆئەوەی لەو كۆبوونەوەیەمان لەگەڵ سەرۆكی حكومەتی هەرێمی كوردستان ئاراستەی بكەین و دەسەڵاتەكانمان فروانتر بكات".\nوتیشی:"دەرچوونی فەرمانی بە فەرمانگەبوونی ئەنجومەنی پارێزگاكانی هەرێم گرنگیی خۆی هەبووە و ئێستا ئەنجومەنەكان دەبنە خاوەن یەكەی ژمێریاری و پەیكەری كارگێڕییان دادەڕێژنەوە".\nلەبارەی هەمواری یاسای ئەنجومەنەكانیش، عەلی رەشید وتی:"ئەو یاسایە لەكاتی ئێستادا بەركارە بەڵام گرفتی هەیە و دەبێ دەستنیشانی گرفتەكان بكرێت تا بتوانین لەم گەڕەی ئێستای پەرلەماندا ئاراستە بكرێت و هەمواربكرێتەوە".


نوێنەرەكەی كۆمەڵ لەكۆمسیۆن روونكردنەوەیەك بڵاودەكاتەوە\n15/08/2017 601 جار خوێندراوه‌ته‌وه\nشیروان زرار وتەبێژی كۆمسیۆنی باڵای هەڵبژاردن‌و ڕاپرسی، كە لەپشكی كۆمەڵی ئیسلامییە ئەو پۆستەی وەرگرتووە، رایگەیاند دەنگی بەو بڕیارەی ئەنجوومەنی كۆمسیاران نەداوە، كە 25 ی ئەیلول ڕیفراندۆم بكرێت‌و ئیمزاشی لەسەر ئەو بڕیارە نەكردووە.\nشیروان زرار راشیگەیاند "ئەو نوسراوەی، كە بڵاوكراوەتەوە هی ئەنجوومەنی كۆمیسیارانەو دوای هەموو كۆبوونەوەیەك واژوودەكرێت بۆ ئامادەبوونی ئەندامانی ئەنجوومەن نەك بۆ بڕیاردان".\nوتەبێژی كۆمسیۆنی هەڵبژاردن ئەوەشی راگەیاندووە "دوای كۆبوونەوەی ئەنجوومەن لەلایەن بڕیاردەری ئەنجوومەن داواكرا ئەندامان واژووبكەن، كە ئامادەن، بەڵام دواتر واژووی بەشێك وەرگیرابوو بەبێ ئەوەی داوای واژوو لەتەواوی ئەندامان بكرێت".\nناوبراو هەروەها رایگەیاندووە "بەرپرسیارییەتی وەرنەگرتنی واژووەی ئەندامانی ترو بڵاوبوونەوەی كۆنوسی كۆبوونەوەكە لەئەستۆی بڕیاردەری ئەنجوومەنی كۆمسیاران دایە".\nشیروان زرار لەبارەی دەنگدانی ئەوەی راگەیاندووە "پێشتر وتوومە، كە دەنگم بە ڕاپرسی 25ی ئەیلول نەداوە‌و دەنگم بە بەرێوەچوونی هەڵبژاردن لە 1 ی 11 داداوە، كە پێویستە ئەنجوومەن بەنووسراوی فەرمی شێوازی دەنگدان ڕوونبكاتەوە".\nئەمە لەكاتێكدایە كۆمسیۆنی راپرسی سەربەخۆیی‌و هەڵبژاردنی هەرێم رۆژی دوو شەممە كۆبووەوە، كە لەئەنجامی كۆبوونەوەكە بەكۆی دەنگ وەڵامی نووسراوەكانی سەرۆكایەتی هەرێم‌و پەرلەمانی كوردستانیان دایەوە، بەوەی لەوادەی دیاریكراو ریفراندۆم‌و هەڵبژاردنەكانی هەرێم دەكرێت.


دەزگای دۆستایەتی ئیسرائیل کورد: لە یادی کارەساتە بەد ناوەکی ئەنفال ! کوردینە بۆ ئێمەش نەلێن never forget ! never agin holocost kurd\nلە یادی کارەساتە بەد ناوەکی ئەنفال ! کوردینە بۆ ئێمەش نەلێن never forget ! never agin holocost kurd\nلە یادی کارەساتە بەد ناوەکی ئەنفال !\nکوردینە بۆ ئێمەش نەلێن never forget ! never agin holocost kurd\nبۆ یەکەم جار کیما بارانی گوندی وەرێ لە ناوجەی خۆشناوەتی\nبۆ رقم لە عەرەبە ! بۆ دوژمنم عەرەبە ! بۆ ئەوی عەرەبی خۆش بوێ\nمن بە دوژمنمی ئەزانم !\nئەمی ئەو کارەی کردووە کە کورد مردووە عەرەبە بە تەنها !\nهەر کەسێک سەیریر ئەم ڤیدۆیە بکات و دوژمنی نەبێ بە عەرەب و ئەوی عەرەب هەیەتی بە خراپی نەزانێ کورد نیە !\nکۆرە بم بۆ ئەو کوردە بەستە زمانە وەی هاوار وای هاوار ئەمە جمان کردبوو خوا !\nئەنفال و جینۆساید لە دژی گەلی کورد لە باشوری کوردستان بە دەستی سەدامی دیکتاتۆر و دژە کورد، بەسەرهاتێکی هەتا بڵێی تاڵە، برینێکی ئەوەندە قوڵە کە هەرگیز سارێژ نابێت، کارەساتێکی ئەوەندە گەورەیە کە پێویستە هەمو کوردێک هەتا دەمریت بیری لێ بکاتەوە. دیارە ئەو جینایەتە گەورەیە لە دژی گەلی کورد، یەکێک لە هەرێ جینایەتە وەحشەتناکەکان و مەترسیدارەکانی جیهان لە مێژوی مرۆڤایەتی دا بو. دوای هێروشیماو ناکازاکی، ئەنفال و کیمیا باران، یان بۆمبارانی شیمیایی هەڵبجە بە دوەمین کارەسات و وێرانکاری لە مێژوی جیهان دا دەژمێردرێ.\nئەوەی ئازارەکە زیاتر دەکاو برینەکەمان قوڵتر دەکاتەوە ئەوە بو کە لە بەر چاوی هەمو جیهان ئەنفال کراین، کۆمەڵکوژ کراین، بەڵام نەک هەر لە کاتی خۆیا جیهان و زلهێزەکان بێدەنگ بون بەڵکو کەرەستەی کوشتن و ئەنفال کردنیان بە سەدام دەفرۆشت، دەستیان خستبۆ ناو دەستی ئەو ئەنفالچیە بۆ کوشتنی کورد.\nخاڵێکی تر ئەوەیە کە جاشەکان یان ئەنفالچیەکان ئێستا بە ئازادی دەسوڕێنەوەو، نەک هەر دادگایی ناکرێن، بەڵکو لە نێو حیزبەکان دا خەڵات دەکرێن و بە پێچەوانەی یاسا ئەستێرەو دەرەجەیان دەخەنە سەر شان.\nخاڵێکی تر کە زۆر گرینگە ئەوەیە کە تا ئێستاش بنەماڵەی قوربانیەکان قەرەبو نەکراونەتەوە.\nئەنفال پێویستە ببێتە دەرسێک بۆ داهاتومان، پێویستە بەدواداچونی لە سەر بکرێت، لە هەمو بوارێکەوە، شەقاو هاویشتن بە سەریدا، یان لە بیر کردنی ئەو تاوانە ئەنفالێکی ترە کە بە دەستی خۆمان ئەیکەین. پێویستە لە هەمو بوارەکاندا، سیاسی، کۆمەڵایەتی، ئینسانی، لێکۆڵینەوەی لە سەر بکرێت، لە دانیشگاو مەکتەبەکاندا بەشی تایبەتی بۆ بکرێتەوە، بۆ ڕێگری لە دوبارە نەبونەوەی گاڕانتیێک دروست بکەین. لە دنیای دەرەوەدا بیکەین بە بەشێک لە کاری ڕۆژانەمان بۆ زیاتر ناساندنی، بودجەی تایبەتی بۆ دیاری بکرێت، کەسانی کارێزما و دڵسۆز دیاری بکەن بۆ تێگەیاندنی دنیای دەرەوە.\nئێمەی کورد ئێستاش مەترسی ئەنفالمان لە سەرە، ئەی هەر ئەوڕۆ لە ڕۆژئاوای کوردستان چەکی شیمیایان بە سەردا کردین، ئێستاش لە باکوری کوردستان و ڕۆژهەڵاتی کوردستان ئەنفال دەکرێین، باشە ئەنفالی بەشەکانی تری کوردستان ڕەنگە وا دەستەجەمعی نەبێت، بەڵام ئەنفال هەیەو دەکرێین، هەر بۆیێش پێویستە ئێمەی کورد هەوڵ بدەین لە سەر ناساندنی ئەنفال و کۆمەڵکوژی گەلەکەمان لە دەرەوەو ناوەوە بکەین، دەبێتە گاڕانتیێک بۆ بەشەکانی تری کوردستانیش.\nهەزاران سڵاو لە گیانی پاکی هەمو ئەنفالکراوان و هەمو شەهیدانی کوردستان. روحیان شاد بێت.\nThe al-Anfal Campaign (Arabic: حملة الأنفال), also known as the Kurdish Genocide, Operation Anfal or simply Anfal, was a genocidal campaign against the Kurdish people (and other non-Arab populations) in northern Iraq, led by the Ba'athist Iraqi President Saddam Hussein and headed by Ali Hassan al-Majid in the final stages of Iran-Iraq War. The campaign takes its name from Surat al-Anfal in the Qur'an, which was used as a code name by the former Iraqi Baathist government for a series of systematic attacks against the Kurdish population of northern Iraq, conducted between 1986 and 1989 and culminating in 1988. The campaign also targeted other minority communities in Iraq including Assyrians, Shabaks, Iraqi Turkmens, Yazidis, Jews, Mandeans, and many villages belonging to these ethnic groups were also destroyed


باهۆز ئەرداڵ: ئێمە ئامادەین دیالۆگ لەگەڵ پەدەکە بکەین – Nûçe Ciwan\nin تەواوی هەواڵەکان, سەردێڕ, هەواڵ\nئەرداڵ رایگەیاند، لە کاتی پاییزدا لە لایەکەوە هێرشە داگیرکەرییەکانی دوژمن زیادیان کردووە و لەلایەکی تریشەوە چالاکییەکانی گەریلا بە بەهێزی بەردەوامییان هەیە. ئەرداڵ باسی ئەوەیکرد، لەو شەڕەدا هەندێک لە فەرماندە هێژاکانیان شەهیدبوون و وتی، “بەڕاستی هێرشە داگیرکەرییەکانی دوژمنی فاشیست لە کوردستان ئاسایی نییە. هەموو هێزی هەواڵگری و سیخوڕی، تەکنیکی، کۆنترایی و سەربازییان خستووەتەگەڕ. ئومێدێکی زۆریشیان بەو تەکنیکە هەڵچینوە، بەڵام لەم مانگانەى پاییزیشدا گەریلاکانی کوردستان جارێکیتر ئیرادە و هێزی بەرخودانیان بە شێوەیەکی بەهێز نیشاندایەوە. بەوەش بە دوژمنیان نیشاندا، کە ئەو هیوا و ئومێدەى دوژمن، پڕوپاگەندەکانی شەڕی تایبەتیان ناچارن بە تێکشکاندن، ناچارن بەوەى کە پووچ ببنەوە. بە تایبەتی لە ناوچەى سەرحەد لە مانگی تشرینی یەکەمەوە هەزاران سەرباز و کۆنترای سوپای تورک دەستیان بە ئۆپراسیۆن کرد، بەڵام گەریلاکانمان توانییان ئەو ئۆپراسیۆنانە پووچ بکەنەوە، توانییان گورزی گەورە و قورسیان لێ بدەن. دوژمن دانی بە هەندێک لە کوژراوان و برینداران و زیانەکانی خۆیدا ناوە، بەڵام زیانیان زۆر زۆرە، وەڵامی پڕوپاگەندەی شەڕی تایبەتی دوژمن بە بەهێزترین شێوە لەم مانگانەی دوایدا لە ناوچەى سەرحەد بە دوژمن دراوەتەوە. بەو بۆنەیەوە ئێمە سڵاو بۆ بەرخودانی هەموو گەریلاکانی ناوچەى سەرحەد و هەموو گەریلاکانی کوردستان دەنێرین. ئێمە ئەو بڕیارانەى ئەوان، لێھاتوییان، لێدانیان لە دوژمن پیرۆز دەکەین و ئێمە دەڵێین؛ دەستتان خۆش بێت”.\n“فیداکاریی فەرماندە گەریلاکان بووە وانەیەک بۆ دوژمن”\nئەرداڵ باسی ئەوەیکرد، نەک تەنها لە ناوچەى سەرحەد، بەڵکو لە هەموو ناوچەکانی باکووری کوردستان بەرخودانی گەریلا هەیە و بۆ نمونە فەرماندە عەگید جڤیان دوای ئەوەى گورزێکی گەورەی لە دوژمن دا و دەستەى بەڕێوەبەریی ئۆپراسیۆنەکەى لە ناوبرد بە قارەمانی شەهید بوو. ئەرداڵ باسی ئەوەشیکرد، ئەو بەرخودانەی فەرماندەکان و شەڕڤانانی گەریلای ئازادی وانەیەک بوو بۆ دوژمن و وتی، “فەرماندەکانمان بە ورەیەکی فیداییانە لە سەنگەرەکانی پێشی پێشەوەدا شەڕ دەکەن. لەو هێرشەدا ئێمە شەهیدمان دا، وەک فەرماندەمان لە بۆتان عەگید جڤیان، هەروەها لە دێرسیم، ئەوانە هەموو وانەن و بە دوژمنی دەدەن. ئەوانەش نیشانەى ئەوەن، کە هەموو هەوڵەکان و هێرشەکانی دوژمن بێ ئەنجام بوون. بەرخودان بە شەهادەتی ئەو هەڤاڵانە گەورەتر دەبێت. هیوا و ئومێدی ئازادیی گەلەکەمان زیاتر و بەهێزتر دەبێت. لە سەرەتای شۆڕشەوە تاوەکو ئێستا ئەوە هەر وابووە. لەلایەکەوە ژان و ئازارمان پێدەگەیەنێت و لەلایەکی تریشەوە هیوای سەرکەوتنمان گەورەتر و بەهێزتر دەکات. لە مێژووی بەرخودانی گەریلاکانماندا ئەوە هەمیشە هەر وابووە. بە تایبەتی لە مانگی تشرینی یەکەمدا و هەموو مانگەکانی پاییزدا بەرخودانی گەریلاکانی کوردستان لە باکوور ئەوەى سەلماندووە، کە خاوەنی هەڵوێست و خاوەن هێزێکی شەڕن، کە دوژمنی پێتێکدەشکێنن و هەموو هێرش و هەوڵە داگیرکەرییەکانی دەوڵەتی تورک پووچ دەکەنەوە و بەو شێوەیە ئومێد و هیوای ئازادیی گەلی کورد و کوردستان گەورە و گەورەتر دەکەن. بۆ ئەوەش دەبێت، کە ئەو شەڕە لە مانگەکانی زستانیشدا بەردەوامیی هەبێت. دوژمن چەند لە شەڕ و لەناوبردن و سڕینەوەدا پێداگری دەکات، بە دڵنیاییەوە گەریلاکانی کوردستانیش لە هونەری شەڕدا خۆیان قوڵ دەکەنەوە و هەموو جارێک سەر لە دوژمن دەشێوێنن و تێکدەشکێنن”.\n“بێگومان پێشمەرگەکان بۆ ئەوەى ئۆپراسیۆن ئەنجام بدەن بە چڕی و قورسی هاتنە ناوچەکانی گەریلا”\nئەندامی بڕیارگەى ناوەندی فەرماندەیی نەپەگە ئەرداڵ لەبارەى بابەتی هاتنی هێزەکانی گوڵان و رۆژی سەر بە مەسرور بارزانی بۆ ناوچەى چەمانکێ لە گارە، کە بووە هۆی ئاڵۆزی، رایگەیاند، گەریلا هیچ هێرشێکی بۆ سەر هیچ شوێنێکی پێشمەرگە ئەنجام نەداوە. هەموو گەلی کورد هۆشیار و ئاگادارن بەرامبەر ئەوەى لە ناوچەى بادینان روودەدات و وتی، “بڕیارگەى فەرماندەیی ئێمە راگەیاندراوی بلاوکردەوە و گەریلا هیچ هێرشێکی بۆ سەر هیچ شوێنێکی پێشمەرگە ئەنجام نەداوە، گەریلا نەچووە لە زاخۆ، یان لە دهۆک هێرش بکاتە سەر شوێنێکی پێشمەرگە، نەرۆیشتوون هێرش بکەنە سەر شوێنێکی ئەمنیی حکومەتی هەرێمی کوردستان. شتی وا نییە. هێزەکانی پێشمەرگە بە چەکی قورس و زرێپۆش و دۆشکەوە بۆ ئەنجامدانی ئۆپراسیۆن و هێرش هاتنە ناوچەکانی گەریلا. ئەوەش شەڕی لێکەوتەوە. دەبێت لەبارەى ئەو شەڕە و ئەو دۆخەوە گەلەکەمان و رای گشتی راستییەکان بزانێت، دۆخێک نییە کە گەریلا لە بارەگاکانی خۆیان رۆیشتبنە دەرەوە و چووبنە ناوچەکانی پێشمەرگە، یان چووبێتنە شارەکان و شەڕ روویدابێت. هیچ شتێکی لەو شێوەیە نییە. بە پێچەوانەوە هێزەکانی پێشمەرگە بە چەکی قورسەوە هاتن و چوونە ناوچەکانی گەریلا و بە شێوەیەکی ئۆپراسیۆنی و ئەو رووداوە رویدا. بە راستی کاتێک بارەگاکەى ئێمە زانیاریی پێگەیشت راستەوخۆ دەستێوەردانی کرد. ئەگەر دەستێوەردانی نەکردایە ئەوە زیانەکە زۆر زیاتر و گەورەتر روی دەدا، زیانەکان زۆر زیاتر دەبوون. بەڵام ئێمە لەگەڵ شەڕ نین، ئێمە لە بەرامبەر کورداندا هۆکار هەر چییەک دەبێت با ببێت لەگەڵ شەڕ نین. بە ناوی فەرماندەییەکەمانەوە راگەیاندراو بڵاوکرایەوە و ئێمە بەهۆی ئەو رووداوەوە خەمبار و ناڕەحەت بووین. بە خواستی ئێمە رووی نەدا و ئێمە خەمباربوین لەبەر ئەوە ئەنجامێکی لەو شێوەیەی لێکەوتەوە. بەراستیش هەموو گەلی کورد بۆ ئەو رووداوە خەمبار بوون. من لەو بڕوایەدا نیم، کە کوردێکی وڵاتپارێز، خاوەن شکۆ و کەرامەت بەو دۆخە دڵخۆش بوو بێت. بەڵام با هەموو کەس بزانێت، ئێمە لەو رووداوە بەرپرسیار نین، یانی هۆشداری دران و هەر خۆی ئەو ناوچانەى گەریلایان تیادایە، دیار و ئاشکران، گەریلا ئەمڕۆ نەهاتووە بۆ ئەو ناوچانە ئەوە ٣٦ بۆ ٣٨ ساڵە گەریلا لەو ناوچانەدایە و شوێنەکانیان دیارە. تۆ هەستیت بە چەکی قورس، ئۆتۆمبێلی هەمەر و بە ئۆتۆمبێلی زرێپۆش بچیتە ناوچەکانی گەریلا، دیارە بۆ شەڕ دەچیت، بۆ ئۆپراسیۆنێکی تایبەت و ھێرشکردنە. گەریلا لە شوێنی خۆیدایەتی، نەچووە هێرش بکاتە سەر دهۆک یان زاخۆ، یان هێرش بکاتە سەر شوێنی پێشمەرگەکان. ئەوە بەهۆی هەوڵی شەڕی پارتی دیموکراتی کوردستان (پەدەکە)ەوە روویدا.\nئەرداڵ باسی ئەوەیکرد، ئێستاش ئاڵۆزی هەیە و رایگەیاند، ئەوان خاڵی نوێ دروست دەکەن، دەورووبەری ئەو ناوچانە دەگرن، کە گەریلایای تیادایە و چەکی قورس دەهێنن و جێگیری دەکەن. ئەرداڵ هۆشداریی دا، ئەگەر بەو شێوەیە بەردەوامیی پێ بدەن مەترسیی ئەوە هەیە ئەو قەیرانە وەرسوڕێت بۆ شەڕ و وتی، “خۆی لەلایەکەوە هەرێمی باشووری کوردستان لە قەیرانی ئابووریدایە، کێشەى ژیانی هەیە، حکومەت کێشەى زۆری هەیە، کێشەی لەگەڵ بەغدا هەیە، لە لایەکی ترەوە لە کاتێکی وەهادا ئەو هەموو هێزەی پێشمەرگە، ئەو هەموو خەرجی و مەسرەفە و هێنانیان بۆ ناوچەکانی گەریلا روودەدات. ئەوە لە پێناو چیدا؟ ئەوە مەترسیی ئەوەى لێدەکەوێتەوە کە وەرسوڕێت بۆ شەڕێک، ئێستا هیچ شەڕێک نییە، بەڵام بەو رادەیە زیادکردنی هێزی پێشمەرگە بۆ ئەو ناوچەیە و گرتنی زۆر شوێن هەر خۆی لەگەڵ خۆی وروژاندنی شەڕ و مەترسیی شەڕی تیادایە. یانی گەلەکەمان و هەموو رای گشتی لەو رووەوە هۆشیارن و ئێستا دۆخەکە بەو شێوەیە”.\n“پەدەکە بەو گەریلایانە دەڵێت داگیرکەر، کە لە سەنگەری شەڕدا لە بەرامبەر داعش دا شانبەشانی پێشمەرگە شەڕیان دەکرد”\nئەرداڵ لەبارەی راگەیاندراوی بەڕێوەبەریی پارتی دیموکراتی کوردستان (پەدەکە)، کە دەڵێت “گەریلاکانی پەکەکە ناوچەکەیان داگیرکردووە” و “پەکەکە رێگا نادات خەڵکی ناوچەکە بگەڕێنەوە سەر گوندەکانیان و زەوی و زاری خۆیان و کاری کشتوکاڵی بکەن” وتی، گەلی کورد مافدارانە گفتوگۆ لەبارەی هۆکارەکانی ئەو قەیرانەوە دەکات، کە قەیرانەکە کێیە و کێ چیدەکات. ئەرداڵ وتیشی، دەبێت گەل، رۆشنبیران، سیاسەتمەداران، رێکخراوەکان و دەزگا کوردی و کوردستانییەکان بە شێوەیەکی بێلایەنانە گفتوگۆ لەبارەى هۆکاری ئەو قەیرانەوە بکەن، کە بۆ چی روویداوە، کام لایەن هەقە و کام لایەن ناهەقە و بە ئەنجامێک بگەن. ئەرداڵ رایگەیاند، لە ئەنجامدا و لەسەر بنەمای بەرژەوەندیی کورد و کوردستان کێ ناهەقە با گوشار بخرێتە سەری تاوەکو ئەو ئاڵۆزیە وەرنەسوڕێت بۆ شەڕێکی گشتی. ئەرداڵ ئەوەشی وت، “ئێستا روونە و هەموو کەس دەزانێت، پەدەکە هێزە تایبەتەکانی خۆی کە پێیان دەڵێن، “پێشمەرگەی رۆژ” و …. هتد لە مەسیفەوە هێناویەتی بۆ ناوچەکانی مەتینا و گارە، واتە هێناونی بۆ ناوچەکانی گەریلا. گەریلا لە ناوچەکانی خۆی و لە شوێنی خۆیدایەتی. پەدەکە دەیەوێت بۆ ئەوە پاساو و بیانوی جۆراجۆر دروست بکات. هەروەها دەیەوێت گەلی کورد قەناعەت بەوە بکات، کە دەڵێت، “گەریلاکانی پەکەکە ئەو ناوچانەیان داگیرکردوە” و ئەوە بە هۆکار و پاساو نیشان بدات. بەراستیش کاتێک ئەوە دەڵێن، من بڕوا ناکەم نەک گەلی کورد، بەڵکو پێشمەرگەکانی خۆیشیان قەناعەت بەو قسانە بکەن. بۆ چی؟ مەگەر گەریلا ئەمڕۆ هاتووە بۆ ئەو ناچانە، ٣٦ بۆ ٣٨ ساڵە گەریلاکانی پەکەکە لەو ناوچانەدان. جا پەدەکە هەندێکجار دەڵێت، “گەریلا هێزێکی بەرخودان و خۆڕاگرە، باشن، ئێمە خوشک و برای یەکترین” و …. هتد. هەندێکجاریش دەڵێن، “گەریلا هێزێکی داگیرکەرە”. ئەو نزیکایەتییە هیچ راستگۆی و میسداقیەتێکی تیادا نییە و کەسیش بڕوای پێ ناکات. من نمویەک دەڵێم، لە شەنگالەوە بگرە تاوەکو دەشتی مەخموور، تاوەکو کەرکوک، لە بەرپرسانی سەرەوە بۆ خوارەوەی پەدەکە، هەر کەسێک کاتێک قسەى دەکرد دەیوت، ‘گەریلاکانی پەکەکە بەرخودانی پاڵەوانانە دەکەن، قارەمانی دەکەن’ و سپاسیان دەکردن و پیرۆزباییان لێدەکردن. دیسانەوە، گەلەکەمان باش دەزانێت، لە ساڵی ٢٠٠٨ دا هێزە فاشیستە داگیرکەرەکانی دەوڵەتی تورک هێرشیان کردە سەر زاپ. هێرشیان کردەسەر ناوەندی بڕیارگەى فەرماندەیی هەپەگە و لەو کاتەشدا لە بەرپرسانی پەدەکەوە بگرە تاەکو سەرۆکی هەرێم، لە سەرەوە بۆ خوارەوە، بەرخودانی گەریلایان لە زاپ پیرۆز کرد، سپاسیان کردن و هەڵوێستیان زۆر باشبوو و دڵخۆشیی خۆیان دەهێنایە زمان. هەندێکجار دەیانوت، “گەریلاکانی پەکەکە قارەمان و وڵاتپارێزن”. ئەو کاتە نەیاندەوت، “گەریلا داگیرکەرە” و سپاس و پیرۆزبایین لێدەکردن. ئەو کاتە نەیاندەوت، “گەریلا لێرە چی دەکات، هۆکار گەریلایە”. ئەوە ماوەیەک دەڵێن، گەریلا قارەمانە و ماوەیەکی تر دەڵێن، “گەریلا داگیرکەرە، گەریلای تیرۆریستە” و بە زمانی دەوڵەتی تورکی داگیرکەر قسە دەکەن. گەریلا هەر ئەو گەریلایە و شوێنەکەشی هەر ئەم شوێنە بوو، ئەوە چۆن بوو ئەو کاتە دەتوت، گەریلا قارەمانە و ئەمڕۆ بە هەمان ئەو گەریلایە دەڵێیت “تیرۆریست و داگیرکەر”. ئەو قسانە هیچ راستگۆی و میسداقیەتیان نییە و کەس بڕوایان پێ ناکات، ئیدی هەموو کەس دەزانێت ئەو قسانە قسەى دەوڵەتی تورکن و تۆش بە دەمی ئەوان قسە دەکەیت”.\n‘بۆ باشوری کوردستان نەک بوونی پەکەکە، بەڵکو بوونی ٣٧ بارەگای دەوڵەتی تورک کێشەیە’\nئەردال رایگەیاند ئەو لەو بڕوایەدایە کە پێشمەرگەش لەم بابەتە ناڕاحەت نیە و بەم شێوەیە باسی لێوە کرد:”کێشەی باشوری کوردستان، بوونی پەکەکە نیە، بەڵکو کێشەکەی بوونی ٣٧ بارەگای داگیرکەری تورک و هەواڵگری دەوڵەتی تورکە. ئەوان مەترسین بۆ سەر دواڕۆژی باشوری کوردستان. ئەوەی جێگا تێڕامانە و سەرنجڕاکێشە و پرسیاری لە لای گەلەکەمان دروست کردووە ئەوەیە کە هیچ بەرپرسێکی پەدەکە ناڵێت هێندە بارەگا و دەزگای هەواڵگریی دەوڵەتی تورک لێرە چی دەکەن و بۆچی لێرەن؟ بە پێچەوانەوە پەدەکە دەڵێت، ‘با گەریلاکانی پەکەکە بڕۆنە دەرەوە’. ئایا ئەو کاتەی ئێوە تەنگەتاو ببوون، دەوڵەتی تورک هاوکاری کردن؟ کاتێک چەتەکانی داعش هێرشی کردە سەرتان، ئەو ٣٧ بارەگایەی دەوڵەتی تورک هاوکاری کردن یان گەریلاکانی پەکەکە؟ گەریلاکانی پەکەکە چەندین مانگ لە سەنگەرەکاندا شان بە شانی ئێوە لە دژی داعش شەڕیان کرد. واتە ئێستا بانووەکانی پەدەکە لە بەرامبەر گەریلاکان دەیسەلمێنێت کە ئەوان چەند ناحەقن.”\n‘پەدەکە ناهێڵێت گەل بگەڕێتەوە سەر گوند و زێدی خۆیان’\nئەرداڵ تیشکی خستە سەر لێدوان و راگەیاندنەکانی پەدەکە و رایگەیاند، پەدەکە بیانووی ئەوە دێنێتەوە کە گوایا ‘پەکەکە ناهێڵێت گەل بگەڕێتەوە سەر گوندەکانی خۆی’ و هەموو رۆژێک چەند گوندێک چۆڵ دەکەن و دەڵێن:” هێندە گوند بە هۆی پەکەکەوە چۆڵن” و وتیشی:”هەموو کەسێک دەزانێت کە ئەمە ناڕاستە. خەڵکی دەڤەری بادینان، خەڵکی زاخۆ و ئامێدی و دهۆک و سیدەکان و دیانا هەموویان باش دەزانن ئەمە راست نیە. با ئەمڕۆ ئاسایش رێگە بدات، گەلی چەمچۆ تا دەگاتە گەلی زاپ و تا هەرێمەکانی ئاڤاشین هەموویان دەگەڕێنەوە سەر گوندەکانی خۆیان. لە نەهڵێوە تا دەگاتە گارێ و برادۆست، هەموو کەسێک دەگەڕێتەوە سەر گوندەکانی خۆی. بە پێچەوانەوە ئەوانن کە ناهێڵن خەڵک بگەڕێتەوە سەر گوندەکانی خۆی. بەرپرسێکی پەدەکە خۆی لە راگەیاندنەکاندا بە ئاشکرایی وتی، ‘با خەڵک نەگەڕێتەوە گوندەکانی خۆیان’. ئێستا گەل دەیەوێت بگەڕێتەوە سەر زەویەکانی و بێستان و باخ و زەویەکانی بکێڵێت و دەست بە کشتوکاڵیەکەی بکاتەوە، بەڵام پەدەکە ناهێڵێت و رێگریان لێدەکات. گەل لە گەریلا ناڕاحەت نیە، گەریلا لەو ناوچانەی تێدا جێگیر بووە، هیچ مەترسیەکی بۆ خەڵکی ناوچەکە دروست نەکردووە. خەڵکی باشوری کوردستان ئەمە باش دەزانێت کە هیچ رێگریەکمان نیە بۆ ئەوان یان گەریلا هیچ مەترسیەکیان بۆ دروست ناکات. پەدەکە لەسەر داوای دەوڵەتی فاشیی داگیرکەری تورک ناهێڵێت گەل بگەڕێتەوە سەر گوندەکانی خۆی.”\n‘یەک پڕۆژەشیان بۆ خزمەتکردنی گەلی ناوچەکە نیە’\nئەرداڵ وتی:”ئێمە دەمانەوێت کاری خزمەتگوزاری پێشکەش بکەین، بەڵام پەدەکە ناهێڵێت. با ئەوان باسی کارەکانی خۆیان بکەن و بزانین چی پڕۆژەیەکی خزمەتگوزاریان هێناوەتە ناوچەکە و گەریلاکانی ئێمە رێگریان لێکردبێت؟ با باسی یەک پڕژە بکەن. هیچ پڕۆژەیەکیان نەبووە. یەک پڕۆژەیان هەبوو، ئەویش ویستیان لە ناوچەکە نەوت دەربهێنن، ئەویش ئێمە هاوکار بووین. کۆمپانیایان هێنایە ناوچەکە و بۆ نەوت گەڕان، هەموو ئەو شوێنانەی بەدوای نەوتدا دەگەڕان، ناوچەی گەریلا بوون. گەریلاکان بە شێوەیەکی سروشتی هاوکاری کردن. با بڵێن، بزانین گەریلا چی رێگریەکی بۆ دروست کردون. با باسی یەک پڕۆژەی خزمەتگوزاریان بکەن بۆ گەلی ناوچەکە کە گەریلا رێگری بۆ دروست کردبێت. بە پێچەوانەوە یەک پڕۆژەیان هێنا و گەریلا بۆیان بوو بە هاوکار و رێزیان لێگرتن.\nئەگەر خزمەتێک بۆ گەلی ناوچەکە بێت، ئەوا ئێمە ئامادەین هاوکاری بکەین. بۆیە ئەو بیانووانەی پیشانی دەدەن، ناڕاستن و گەلی ناوچەکەش ئەمە باش دەزانێت. بەڵام ئەو گەریلایانەی چەندین ساڵە لەم ناوچەیەن و ئێستا پێیان دەڵێن “گەریلا داگیرکەرە و با بڕۆنە دەرەوە’. لە ساڵی ٢٠٠٨دا ئێوە دەتانوت، ‘گەریلا قارەمانە، خۆڕاگرە، ناوچەکانمان دەپارێزێت’، ساڵی ٢٠١٣-٢٠١٤ لە شەنگالەوە تا مەخمور، هەوڵێر و کەرکوک کاتێک گەریلا هات بۆ پاراستنتان، دەتانوت، ئێوە قارەمانن، بەڵام ئێستا دەڵێن داگیرکەرن. من ئەمە بە ئاشکرا دەڵێم، خودی پێشمەرگەکانی پەدەکەش نایانەوێت گەریلا لە ناوچەکە بچێتە دەرەوە. چونکە ئەوان دەزانن کە گەریلا بۆ ئەوان پشت و پەنان. ئەوان دەزانن کە لە شەڕی دژی داعش و چەند بارودۆخێکی تردا، گەریلا هاوکاریی گەورەیان کردوون.”\nباهۆز ئەرداڵ، بۆ ئەوەی رێگای دیالۆگ بگیرێتەبەر، بانگەوازی هەموو گەل و بە تایبەت رۆشنبیران و سیاسەتمەدارانی کورد کرد و وتی:” با گەلەکەمان، بە تایبەت رۆشنبیران و سیاسەتمەداران و هەموو کەسێک ئەوە گوتوبێژ بکات، بڕیار بدەن و با ئەوەش باش بزانن کە ئێمە لە دژی شەڕین و ئێمە بەرژەوەندیەکانی گەلەکەمان لەم شەڕەدا نابینینەوە و بە ئاشکرایی دەڵێین، ئێمە بۆ دیالۆگ ئامادەین. دەبێت ئەم پرسیارە لە پەدەکەش بکرێت، ئایا پەدەکەش ئێستا بۆ دیالۆگ ئامادەیە؟ تەماشای لیبیا بکەن، تەماشای شەڕێ نێوان ئەرمەنستان و ئازەربایجان بکەن کە لە قەرەباغ بەڕێوە دەچێت، بۆ رێککەوتن سەردانی یەکدی دەکن و دانیشتن ئەنجام دەدەن. لەگەڵ ئەوەی دوژمنی یەکتریش، بەڵام دانیشتن ئەنجام دەدەن. بەڵام ئێمەی کورد دانیشتن ئەنجام نادەین، هەوڵ نادەین بە دیالۆگ کێشەکان چارەسەر بکەن. ئێمە بە ئاشکرا دەیڵێین، ئێمە پێشمەرگەکانی باشوری کوردستان بۆ خۆمان وەک دوژمن نابینین، بەڵکو وەکو برا دەیانبینین.\nهەروەها هێز و پارتە سیاسیەکانی باشوری کوردستانیش بۆ خۆمان وەکو هێز و دەستکەوتی کورد دەبینین. بۆیە ئێمە هەمیشە ئامادەین بۆ دیالۆگ، ئایا ئەوانیش ئامادەن؟ ئەگەر ئامادەن لە بەیانی زووتر نیە با دانیشتن ئەنجام بدەین. با بە یەکەوە قسە لەسەر کێشەکان بکەین و چارەسەری بدۆزینەوە. چی پێویست دەکات هێندە هێز رەوانەی ناوچەکە دەکەن، چی پێویستە هێندە خەرج بکەن؟ ئەو پارەیەی لەمەدا خەرجی دەکەن، با لە خزمەتگوزاریەکاندا خەرجی بکەن.”\n‘نامانەوێت ئەم ئاڵۆزیانە بگۆڕێن بۆ شەڕ’\nئەرداڵ تیشکی خستەسەر مەترسیی ئەوەی ئەو ئاڵۆزیەی لە هەرێمی گارێ بگۆڕێت بۆ شەڕ و رایگەیاند، بە راستی ئەوان نایانەوێت ئەم ئاڵۆزیانە بگۆڕێن بۆ شەڕ و وتی:”ئێمە داواکارین کێشەکان بە رێگای دیالۆگ چارەسەر بکرێن. گەورەترین هەوڵمان ئەمەیە. بڕیارگەی ناوەندیشمان ئەمەی بە ئاشکرا راگەیاند، بزوتنەوەکەشمان بە گشتی باسی لەمە کردووە. بەڵام ئەگەر لایەنەکانی تر سوور بن لەسەر ئەمە و هێرش بکەن، بێگومان گەریلا تەسلیم نابێت. ئەم گەریلایانە هێزی سەرتاسەری کوردستانن، گەریلاکانی فیدایین. ئێمە سوورین لەسەر ئەوەی شەڕ ناکەین، نەوەک ئێمە لاوازین، بۆیە شەڕ ناکەین، گەریلاکان هەموویان فیدایین، لە راستیدا هەموویان لە ناو شەڕدان، لەم رووەوە هیچ کێشە و لاوازیەکی گەریلا بوونی نیە. ئێمە دەمانەوێت لە دژی داگیرکەرانی کوردستان شەڕ بکەین، دەمانەوێت لە دژی گەورەترین دوژمنی گەلی کورد شەڕ بکەین. ئەردۆغان و پارتەکەی چەند دوژمنی گەلی کوردی باکورە، هێندەش دوژمنی گەلی باشورە. هەر هێرشێک لە دژی گەریلا ئەنجام بدرێت، گەریلا بە بێ دوودڵی خۆی دەپارێزێت. گەریلا تەسلیم نابێت. ئێمە شەڕمان ناوێت، بەڵام ئەگەر سووربوون لەسەر شەڕ، بێگومان ئێمە تەسلیم نابین. هەندێک کەس دەڵێت، ‘ پەدەکە یان حکومەتی هەرێم نازانم سەد و چەند میلیۆن دۆلار قەرزداری دەوڵەتی تورکە و لە بەرامبەر ئەو قەرزە، دەوڵەتی تورک فشاری خستووەتە سەریان بۆ ئەوەی لە دژی گەریلا شەر بکەن’. ئەگەر لەگەڵ ئەو هەموو بانگەوازیەکان، ئەو هەموو بانگەوازیەی رۆشنبیران و گەلەکەمان، لەم هەوڵەیاندا سوور بن، وڵاهی دەگۆڕێت بۆ شەڕ و کاریگەریەکی گەورە لەسەر گەلەکەمان و هەرێمی باشوری کورستان دروست دەکات. ئەگەر شەڕێک دروست ببێت، ئایا باشوری کوردستان ئارامی دەبینێتەوە؟ نەخێر! چونکە نە بازرگانی دەمێنێت، نە ئابوری دەمێنێت، نە ئارامی و هیچ شتێک نامێنێت، هەموو شتێک تێکەڵ دەبێت. گەورەترین زیانیش بەر گەلی کورد دەکەوێت، هەموو شتێک ئاڵۆز دەبێت، ژیانی گەل تێک دەچێت. ژیانی گەلی باشور بە تەواوەتی تێک دەچێت، ئەو قەیرانەی ئێستا هەیە، قوڵتر دەبێتەوە. ئێمە نامانەوێت ئەوە بڵێین بەڵام شەڕ تەنها لەسەر چەند شاخێک نابێت، بۆیە ژیان زۆر خراپ دەبێت. با وا تێنەگەن کە ئەم قاسنە هەڕەشەن، ئەمە لە سروشتی شەڕدا هەیە، شەڕ ئەم ماڵوێرانیانە لەگەڵ خۆیدا دێنێت.\nبۆ نمونە با مەسعود بارزانی ئەو تەمەنەی ماویەتی تەنها بۆ سەرۆکی پارتێک خەرجی نەکات، با بیر لە یەکێتی گەلی کورد بکاتەوە. دبێت ئەو تەمەنەی ماویەتی بۆ بەدیهێنانی مافەکانی گەلی کورد بەکاری بهێنێت، نەک بۆ بەرژەوەندی تاکە پارتێک. لە ناو بەرپرسانی پەدەکەدا هەندێک کەس هەن دەیانەوێت شەڕ دروست ببێت، ئێمە دەزانین ئەوان نزیکن لە دەوڵەتی تورکەوە، خاوەن بەرژەوەندی بەرتەسکن و پارەیان دەوێت. ئێمە ئەو کەسانە باش دەناسین. ئەوان دەیانەوێت شەڕ دروست ببێت و بارودۆخەکە ئاڵۆز ببێت. بەڵام دەبێت بەرپرسانی تر بیر لەم خاڵە بکەنەوە کە شەڕ لە بەرژەوەندیی دواڕۆژی گەلی کورددا نیە، بە پێچەوانەوە زیانی پێدەگەیێنێت و قەیرانە هەنۆکەییەکان، قوڵتر دەکاتەوە.”\nژ.ت – ز.ش\nگەنجان لە قەڵادزێ نەمامیان چاند


شیركەتی ئامریکایی "برکشایەر" بە هۆی پێشێلکردنی گەمارۆکانی سەر ئێران، سزا درا! سازمانی خه‌بات کوردستانی ئێران\nشیركەتی ئامریکایی "برکشایەر" بە هۆی پێشێلکردنی گەمارۆکانی سەر ئێران، سزا درا!\nوەزارەتی خەزێنەداری ئامریکا رایگەیاند: شیركەتی برکشایەر هاتاوی، کە سەر بە میلیاردەری ئامریکایی وارن بافە، رێکەوتووە كە یەکێک لە بەشەکانی لە توركیە بە هۆی پێشێلکردنی گەمارۆکانی سەر ئێران،بڕی چوار ملیۆن و ١٤٠هەزار دۆلار بداتە وڵاتە یەكگرتووەكان.\nبە پێی ئەم ڕاپۆرتە، شیركەتی ئیسکاری تورکیە لە مەودای نێوان ساڵەکانی ٢٠١٢تا ٢٠١٦، وێڕای ئەوەی دەیزانی بەرهەمەکانی دیسان دەگاتە دەستی رژیمی ئێران، بەڵام ١٤٤باری ئامرازی بڕین و پێداویستی تایبەت بەو بەشە بە دوو دابەشكەر لە تورکیە فرۆشتووە.\nوەزارەتی خەزێنەداری ئامریکا وتی: شیركەتی ئیسکاری تورکیە سەرەڕای هۆشیاریەکانی پێشوو، دانوستانی خۆی لەگەڵ ئێران لە برکشایەر شاردۆتەوە.\nبە پێی ئەم ڕاپۆرتە شیركەتی برکشایەر پاش ئەوەی لە ساڵی ٢٠١٦ لەپێوەند بەو كردەوەیەی ئیسکار ئاگادار کرایەوە، بابەتەکەی بەشێوەی خۆبەخش بە وەزارەتی خەزێنەداری ئامریکا ڕاگەیاند.\nهەروەها ئەم شیركەتە کارمەندە خەتابارەكانی دەردەکات و ڕەوتی پەیڕەوی کردن لە یاساکان بۆ بەشە دەرەکیەکانی خۆی، پێداچونەوەی بۆ دەکات.\nڕێکه‌وت: 2020-10-21 21:28:34


ئەوە جەنگی ئابوورییە کە کارایی زیاتری هەیە نەك جەنگی سەربازیی – www.facebook.com/anarkistan.net ***** sekoy-anarkistani-kurdiy-zman@riseup.net ***** https://i-f-a.org\nئەوە جەنگی ئابوورییە کە کارایی زیاتری هەیە نەك جەنگی سەربازیی\nazadebram\tكوردی - Kurdi، لێکۆڵینه‌وه\t 5 حوزەیران 2022 1 Minute\nمێژوو و ئەزموونەکان پێمان دەڵێن جەنگ، هەر جۆرە جەنگێك بێت دۆڕاوی سەرەکی زۆرینەی دانیشتوان و هاووڵاتیانن لە خەڵکە هەژار و ئاساییەکە. کۆتایی هەموو جەنگێکیش بە سەرکەوتنی لایەنێك لە هەڵگیرسێنەرانی جەنگ کۆتایی دێت و دۆڕانی ئێمە. جەنگی نێوانی دەسەڵادارن، دەوڵەتەکان هەر جۆرێك بن جەنگێکی ڕەوا نییە و پشتگیرکردنی هەر لایەکیان هەڵە و نادروستە.\nلە جەنگی ئۆکرانیا و ڕوسیادا، لە لابەلاکردنەوە و بەدەستهێنانی ئامانجەکانی جەنگەکە پێشبینییەکانی هەردوو لا بە هەڵە دەرچوون. پوتین وا پێشبینی دەکرد کە لە دوو هەفتەدا یاخود لە مانگێکدا دەتوانێت ئۆکرانیا داگیربکات و دەسەڵاتدارانی ئۆکرانیا بۆ مەرامەکانی خۆی ملکەچ بکات. ئەمریکا و ڕۆژئاوا و ناتۆش وایان پێشبینی دەکرد کە ڕوسیا لە ماوەیەکی کەمدا تێدەشکێی و قۆناخی سەردەمیش لە قۆناخی مەترسی ڕوسیا و شەڕی سارد و گەرم تێدەپەڕێنن و پشتی وڵاتانی وەکو چین و بێلەڕوس و ئێران و سوریا و وڵاتە دۆستەکانی دیکەی ڕوسیا دەشکێنن. بەڵام واقیع پێچەوانەی بیرکردنەوە و تاکتیکەکانی هەردوولایان ڕۆیشت.\nڕۆژ بە ڕۆژ ئەو ڕاستییە دەردەکەوێت کە چەکی گەمارۆدانی ئابووریی و فشار خستنە سەر ڕوسیا و تەریککردنی زیاتری، بە زەرەری ئەمەریکا و ئەوروپا و سەراپای جیهان گەڕایەوە زیاتر لەوەی کە ببێتە چەکێك بۆ چۆکدادانی ڕوسیا و کشانەوەی لە ئۆکراینا و ڕازیبوونی بە مەرجەکانی ئەمەریکا و هاوپەیمانەکانی* .\nشەڕەکە سەد ڕۆژی تێپەڕاند و ئامارەکان و بەڵگەکان ئەوە دەردەخەن ئەوە وڵاتانی ڕۆژئاوا و تا رادەیەکیش ئەمەریکایە کە لە پێگەیەکی لاوازی ئابووریدان، کە بە دوایدا لاوازی پێگەی سیاسی و کۆمەڵایەتی و دەسەڵاتیان دێت. هەر ئەمەشە کە ئێستا هەر هەموویان ڕازین بە وتووێژ و دانوستاندن بەڵام لە هەڵوێستی بەهێزیی ئۆکرانیاوە نەك لەم پێگە لاوازەی ئێستایدا تاکو هەژموون و کرێدتی خۆیان و ئۆکرانیاش بپارێزن . بەڵام وڵاتێک چەند شار و شارۆچکەیەکی داگیرکرابێت زۆریکش لە ئۆفیس و کۆمپانیا و گەڕەکەکانی نیشتەجێبوونی وێرانکرابێت و لە سنوری دەریای ڕەشەوە ئابلوقە درابێت، چۆن دەکرێت کە بەهێز بکرێت بۆ کاتی وتووێژ؟\nهەر هەموویان بە نهێنی ئەوە دەدرکێنن کە چارەیەکیان نییە جگە لە سازشکردن و وتووێژ لەگەڵ پوتین –دا ، بەڵام تەنها ئەمریکایە و هەندێك لە ئابووریناسەکان و ڕۆژنامەنوسەکانن کە بە ئاشکرا ئەوە دەلێن.\nچەند ڕۆژێک پێش ئێستا هێنری کیسنجەری کۆنە وەزیری دەرەوەی ئەمەریکی و سیاسەتمەدار وتی ” ڕەنگە کۆتایی شەرەکە بەوە بێت کە ئۆکرانیا بڕێك لە خاکەکەی لەدەست بدات” بایدن و ئەوانی دیکەش نایشارنەوە کە تاکە ڕێگایەك وتووێژ و دانوستاندنە. ڕۆژی سێ شەمە، 31/05 ، جۆ بایدن بە ڕۆژنامەی نیویۆرک تایمزی وت ” داگیرکردنی ڕووسیا بۆ سەر ئۆکرانیا لە ڕێگەی دیپلۆماسییەوە کۆتایی دێت بەڵام ئەمریکا دەبێت چەک و تەقەمەنی بەرچاو دابین بکات بۆ ئەوەی بەرزترین کاریگەری لەسەر مێزی دانوستانەکان بدات بە ئۆکرانیا”.\nئەم وەرچەرخانە لە بۆچوون وهەڵوێستدا چۆن ڕووی دا؟\nلە کاتێکدا زیاتر لە 40 دەوڵەت هاوکاری و هاوپشتی ئۆکرانیایە، بە سەدەها ملیار دۆلار هەم وەکو کۆمەکی مرۆیی بۆ ئۆکرانییەکان و هەم وەکو دانی چەك و تەقەمەنی قورس بە سوپای ئۆکرانیا دراوە. ئەمە جگە لە سەرفکردنی وەخت و پارەی دیکە لە ڕاهێنانی بڕێک لە سەربازانی ئۆکرانیا لەسەر بەکارهێنانی چەکە نوێیەکانی کە لە ئۆکرانیا و پۆڵۆنیا و لە بریتانیا بەڕێدەکرێت بە چونی پسپۆڕ و شارەزایانی وڵاتانی ناتۆ بۆ ئەو وڵاتانە.\nلە سیاسەتی بۆیکۆتی نەوت و غازی ڕوسی، ڕوسیا نەك هەر زەرەری نەکردووە بەڵکو بە هۆی فرۆشتنیانەوە بڕی قازانجی نەوت و غازی، بەرزتر بۆتەوە. بە گوێرەی ئامارێکی نوێ لە چوار مانگی یەکەمی ئەمساڵداساڵی 2022 دا، پوتین شانازی بە زیادە حیسابی ئێستاوە دەکات کە بە بڕی ٩٦ ملیار دۆلار (٧٦ ملیار پاوەند) – بەهای غاز و نەوت زیادی کردووە کە سێ ئەوەندەی ژمارەی هەمان ماوەی ساڵی 2021 دەکات.\nکاتێک یەکێتی ئەوروپا لە سەرەتای ئەم هەفتەیەدا قەدەغەکردنی بەشێکی خۆی لە هەناردەکردنی نەوتی ڕووسیا ڕاگەیاند، ڕوسیا بەمەش زەرەری نەکرد بەڵکو قازانجی کرد، چونکە تێچووی نەوتی خاو لە بازاڕەکانی جیهاندا بەرزبووەوە و ئەمەش بووە هۆی ئەوەی کە ڕوسیا سوودێکی دیکەی دارایی بەدەستبهێنێت.\nڕووسیا هیچ کێشەیەکی نییە لە دۆزینەوەی بازاڕی جێگرەوە [بەدیل] بۆ وزەکەی، هەناردەی نەوت و گاز بۆ چین لە مانگی نیساندا زیاتر لە سەدا 50 لە بەرانبەر ساڵانی پێشترا زیادی کردووە. هەروەها هیندستان هەر لە سەرەتاوە دوو ئەوەندەی ساڵانی پێشو نەوتی لە ڕوسیا کڕیوە و دایناوە لەبەر ئەوەی پێشبینی ئەم بارودۆخەی دەکرد. کڕینی نەوتی ڕوسیا لە لایەن هیندستانەوە و دەوامدان بە سیاسەتی ئاشتی لەگەڵ ڕوسییادا ئەمریکا و تەواوی وڵاتانی ڕۆژئاوای لە هیندسستان نیگەران کرد . هەر زوو وەزیری دەرەوەی بریتانیا خۆی گەیاندە هیندستان و ویستی دەسەڵاتدارانی ئەوێ بە هەڵوەشاندەنەوەی ئەو سیاسەتە ڕازی بکات . بەڵام نەك هەر ئەوان ڕازی نەبوون کورد وتەنی کچی خۆیان نەکردە قوربانی کوڕی خەڵکی، بەڵکو جوابێکی ئاواشیان پێدان سڕیان کردن و جارێکی دیکە نەتوانن ئەو داوایە لە حوکمڕانانی هیندستان بکەن.\nسەرباری ئەمانەش سندوقی دراوی نێودەوڵەتی مەزەندە دەکات ئەمساڵ ئابووری بە ڕێژەی لە سەدا 8.5 دابەزێت بەهۆی داڕمانی هاوردەکردن لە ڕۆژئاوا. بەرزبوونەوەی هەڵئاوسانی پارە لە وڵاتانی گروپی 7 دا [G7 ] کێشەیەکی ترە. لە بەرواری 18/05/22 ڕێژەی هەڵئاوسانی پارە لەو وڵاتانی گروپی 7 دا ئاوا بووە: بریتانیا بە ڕێژەی لەسەدا 9، [بەرزترین ئاستی لە ماوەی 40 ساڵدا ] ئەمەریکا لە سەدا 8.3 ، ئەڵمانیا لەسەدا 7.14 ، کەنەدا لە سەدا 6.8 و ئیتالیا لەسەدا 6 ، فەرەنسا لە سەدا 4.8 ، یابان لە سەدا 1.2 .\nهەڵئاوسانی پارەش یانی بەرزبوونەوەی تێچووی ژیانی خەڵك کە هەر هەموو شتێك گران بووە و گرانتریش دەبێت . هەر بۆ نموونە لە بریتانیادا کە نرخی غاز لە مانگی نیسانەوە بە ڕێژەی لە سەدا 54 سەرکەوت، لە مانگی ئۆکتۆبەردا ئەم ڕێژەیە زیاتر سەر دەکەوێت دوای ئەوەی کە گرێبەستی نێوانی حکومەت و کۆمپانیاکانی غاز لەسەر وەستانی بەرزبوونەوەی نرخ لە ڕادەیەکدا ، کۆتایی دێت ، ئەو کاتە وا پێشبینی دەکرێت کە ماڵێکی ئاسایی نرخی غازیان لە نێوان 700 بۆ 800 پاوەند لە ساڵێکدا زیاتر بدەن.\nلە ئەنجامی جەنگەکەدا، ئابووریی ڕۆژئاوا ڕووبەڕووی قۆناغێکی گەشەسەندنی خاو یان نەرێنی و بەرزبوونەوەی هەڵاوسانی زیاتری پارە دەبێتەوە. ئابووریناسەکان پێشبینی ئەوە دەکەن کە بارودۆخەکە دەگەڕێنێتەوە بۆ ساڵانی حەفتاکانی چەرخی پێشوو کە هەڵئاوسانی پارە زۆر سەرکەوت. لە لایەکی دیکەوە بەڕیوەبەری بەرنامەی جیهانی خۆراک دەڵێت: “لە ئێستادا، سایلۆکانی دانەوێڵەی ئۆکرانیا پڕن. ئەمە لە کاتێکدا44 ملیۆن کەس لە جیهاندا بەرەو برسێتی دەچن “\nیەکێتی ئەوروپا نەك هەر پێشنیاری ڕاگرتنی دانی پارەی بە ڕوسیا لەلایەن وڵاتانی نزیک لە ڕووسیاوە کردووە، بەڵکو یەکێتی ئەوروپا دژایەتیشیان دەکات. بەڵام ئەمە کارێکی لۆژیکانە نییە چونکە هەندێك لەو وڵاتانە زۆر پشت بە سووتەمەنی بەردینی دەبەستن؛ ئەڵمانیا 12%ی نەوتەکەی و 35%ی غازەکەی لە روسیا دەکڕێت، هۆڵندە لە سەدا 15 ، ئەو ئامارانەش لە هەنگاریا زۆر زیاترن. ڕەنگە سزاکان زیانیان بە توانای قەرزکردنی ڕووسیا گەیاندبێت، بەڵام تەنها بەرزبوونەوەی لە سەدا 70ی نرخی غازی جیهان، هاوسەنگیی [باڵانسی] پارەی ڕووسیای زیاد کردووە. زیادەی مامەڵەی بازرگانی ڕوسیا بە گوێرەی حیسابی ئێستای، بەپێی بانکی ناوەندییەکەی، لە ئێستا لە سێ هێندەی ئاستی پێش شەڕەکە، زیاترە.\nئەمانە هەموی تا ڕادەیەك دەمان گەیەنێتە ئەو ڕاستییە کە سزادانی ڕوسیا بە ئاشکرا زیان بەو وڵاتانە دەگەیەنێت لە ڕۆژئاوا و ناوەڕاستی ئەوروپا کە ئەو سزایانە دەسەپێنن. ئەم گەمارۆیە نرخی دانەوێڵەکانی بە ڕێژەی لە سەدا 48 بەرزکردۆتەوە بە بەراورد بە ساڵی 2019، ئەمەش بازاڕەکانی وێران کردووە، بەتایبەتی لە سەرانسەری ئەفریقادا. هاوکاتیش بەهای ڕۆبڵ گەر چی لە سەرەتادا شکا بەڵام ئێستا هەڵساوەتەوە و بەرزیش بووەتەوە. ڕوسیا لەو گەمارۆیەی کە لە سنوری ئۆکرانیا لەسەر بەندەرەکانی دەریای ڕەشی داناوە کە ناهێڵێت دانەوێڵە و بەرهەمەکانی دیکەی ئۆکرانیا هەناردەی وڵاتانی دیکە بکرێت ، روسیا گەنمەکەی خۆی بەو نرخەی کە دەیەوێت دەیفرۆشیێت . کەواتە هەندێك لە زەرەر و زیانەکانی شەڕەکە هەر خودی شەڕەکە و سزادانەکانی ڕوسیا، خۆیان قەرەبووی ڕوسیا دەکەنەوە. بە واتایەکی دیکە ڕوسیا جەنگەکە بە پارەی وڵاتانی ڕۆژئاوا دەکات.\nلەم ماوەیەدا ئەمەریکا و ناتۆ و وڵاتانی ڕۆژئاوا بۆیان سەلمێنرا کە چی دی ئەم شەڕە لە ڕێگای جەنگی سەربازییەوە نابرێتەوە و ئەمەریکا و وڵاتانی هاوپەیمانی ئۆکرانیا چی تر ناتوانن هاوکاری ئۆکرانیا بکەن. دەبێت بیر لە کردنی سازش و وتووێژ لەگەڵ پوتین-دا بکەنەوە و بایدن لە ڕۆژی دووشەممە، 23/05 گەیشتە ئەو قەناعەتە و ڕایگەیاند کە ئەمریکا “سیستەمی موشەکی کە توانای گەیشتنە ناو ڕوسیای هەیە “ بۆ ئۆکرانیا نانێرێت. . لەوەدەکات پاش قسەکردنی نێوانی پوتین و سەرکردەکانی فەرەنسا وئەڵمانیا کە ڕۆژی شەمە، 28/05 بۆ 80 خولەك ئەنجام درا کە لەو تەلەفونەدا پوتین هۆشداری لە بەردەوامی گواستنەوەی چەکی ڕۆژئاوایی ئەمەریکی بۆ ئۆکرانیا داوە. لەوە دەکات ئەو هەڕەشەیەی پوتین هەڵوێستی بایدن-ی گۆڕیبێت کە وڕاوەی ئەوەی دەکرد کە سیستەمی موشەکی دوور هاوێژی مەدای 165 کیلۆمەتری بۆ ئۆکرانیا بنێرێت. تا ئێستا تەنها ئەو موشەکانە دراون بە ئۆکرانیا کە مەدای هاویشتنیان لە 70 کیلۆمەتر تێپەڕ ناکات ئەویش بەو مەرجەی کە نەنرێت بە ناو ڕوسیاوە.\nئەوەی کە ئێستا ڕوونە بە گوێرەی ئەو زانیاریانەی کە لە بەردەستدایە ئەوەیە کە جەنگی جیهانی سێیەم ڕوونادات گەرچی ڕەنگە ئەم شەڕە ماوەیەکی دیکەش هەر بەردەوام بێت. ئۆکرانیا بە تەواوی وێران بووەو ئاوەدانکردنەوە و بیناکردنەوەی لە ئێستادا بە بڕی زیاتر لە تریلیۆنێك دۆلار خەمڵێنراوە ، نزیکەی 11 ملیۆن کەسی ئاوارە بووە کە بەشێکیان لە وڵاتانی دیکە بوونەتە پەنابەر. هاوکاتیش لەوە ناکات کە پوتین بە بێ مەرج لە ئۆکرانیا بکشێتەوە و ئەوروپاش بۆیان دەرکەوت کە گەمارۆ و سزا ئابورییەکانی کە لەسەر ڕوسیایان دانا زیاتر لەسەری خۆیاندا شکاوەتەوە، ئەنجامی ئەمەش لە لایەن هاووڵاتیانیانەوە بە هیچ شێوەیەك قەبوڵناکرێت و ئەمە جەنگێکی ئابوورییە دژ بە خەڵکی و تەحەمول ناکرێت و سەرەنجام دەبێتە هۆی پرۆتێستی گەورە و ڕاپەڕینیش، بۆیە دەکرێت کە ئەوروپا ئەم شەڕە کۆتایی پێ بهێنێت و سازش لەگەڵ پوتین-دا بکەن لەسەر حسابی زەوی و خاك و گیانی هاووڵاتیانی ئۆکرانیا.\nگەر ئەمەش ڕووبدات کە گریمانی زۆری هەیە ، بێ گومان پوتین لەم جەنگەدا براوە دەبێت و چی تر ئەمەریکاو سەرکردەکانی ئەوروپا ناتوانن بە هیچ تەماشای بکەن، هاوکاتیش بەها و ئەرزشی ناتۆ و پێشبڕكێی چەک لە لایەن ئەمەریکاوە وەکو پێشتر نامێنێت.\n*تکایە بۆ زانیاری لەسەر گەمارۆ و سزای ئابووریی تەماشای ئەم لینکەی خوارەوە بکە کە من لەو وتارەی ناوەڕاستی مانگی مارت-دا پێشبینی سەرەنجامی گەمارۆ و سزا ئابوورییەکانم لەسەر ڕوسیا کردووە.\nPrevious Post مانگرتنی کرێکارانی دائیرەی پۆست لە لەندەن\nNext Post مانگرتنی کریکارانی قیتارە ژێرزەمیینییەکان [ ئەندەرگراوند]


ئه‌مڕۆژانه: ژوئن 2012\nئه‌و بارودۆخه سیاسیی و کۆمه‌ڵایه‌تییه چ له ئاستی نێوخۆیی و چ له ئاستی ده‌ره‌کییدا به خاڵه لاواز و به‌هێزه‌کانییه‌وه له رۆژهه‌ڵاتی کوردستاندا درووست بووه، به‌رهه‌می گه‌شه‌ی سیاسیی و کۆمه‌ڵایه‌تیی کورد له سه‌ده‌ی بیسته‌م تا به ئێستایه که به دڵنیاییه‌وه بارودۆخێکی سه‌خت و دژواری تێپه‌ڕاندوه و که‌وتۆته ململانێیه‌کی ناهاوسه‌نگی سیاسی و ئایدۆلۆژیی سه‌د ساڵی رابردوه‌وه. ئه‌وه‌ی پرسی نه‌ته‌وه‌یی کوردیان گه‌یاندۆته ته‌شقی سیاسه‌ت و ململانێکانی ناوچه‌که، دۆزێکی سیاسی و کۆمه‌ڵایه‌تیی حاشالێکراوه له لایه‌ن نه‌ته‌وه باڵاده‌سته‌کانی ده‌ورووبه‌رییه‌وه. له کاتێکدا بزووتنه‌وه‌ی کورد سه‌رهه‌ڵدێنێ که گوشار و زه‌بروزه‌نگی نه‌ته‌وه تازه به‌ده‌سه‌ڵاتگه‌یشتوه‌کان و هه‌وڵدانیان بۆ پێکهێنانی "ده‌وڵه‌ت ـ نه‌ته‌وه" له ئاستی رۆژهه‌ڵاتی ناڤیندا بوون و به توندی هه‌ر چه‌شنه جووڵه‌یه‌کی سیاسی و کۆمه‌ڵایه‌تی کوردیان سه‌رکوت کردوه. به خوێندنه‌وه‌ی رووداوه‌کان و گوتاره سیاسییه‌کانی سه‌د ساڵی رابردووی ناوچه‌که و ئێران به تایبه‌تی، بۆمان ده‌رده‌که‌وێ گوتاری رزگاریخوازی کورد نه‌یتوانیوه مه‌وداکانی گه‌یشتن به دۆزی نه‌ته‌وه‌یی خۆی کورت بکاته‌وه. هه‌رچه‌نده هۆکاره ده‌ره‌کییه‌کان قورساییه‌کی گران و زۆریان هه‌بوه به‌سه‌ر بزووتنه‌وه‌ی کوردیدا، به‌ڵام ئه‌وه‌ی که لێره‌دا پێویسته ئاماژه‌ی پێ بکه‌ین، قورسایی ده‌رد و ژانێکی نێوخۆییه که نه‌یهێشتوه کورد له قۆناخه پێویسته‌کانی خۆیدا گه‌شه‌ی به‌رچاو ببینێ و بتوانێ مه‌ودای درێژماوه‌ی خه‌باتی سیاسیی کورد کورت بکاته‌وه و به ئه‌نجامی بگه‌یه‌نێت. سه‌رهه‌ڵدان و شکڵگرتنی ده‌یان رێچکه و رێبازی سیاسیی له رۆژهه‌ڵاتی کوردستاندا و په‌ره‌سه‌ندنی گوتاره سیاسییه جۆراوجۆره‌کان، نه‌ته‌نیا نه‌بوونه پاشخانێکی به‌هێزی فیکری و بونیاتنه‌ر بۆ داهاتووی کۆمه‌ڵگەی کوردی، به‌ڵکوو به هه‌موو هێز و توانایانه‌وه ئاسه‌وارێکی ناهه‌مواریان له‌سه‌ر کۆی پێکهاته گشتییه‌کانی کۆمەڵگەی کوردی به‌جێ‌هێشت.\nکارگه‌ی چیرۆکنووسی: عه‌باس مه‌عرووفی\nواقعییه‌تی گێڕانه‌وه، بیره‌وه‌رییه‌کی ده‌ستکاری کراوی واقعییه‌تی مه‌وجووده. نووسه‌ر به چاوی خۆی رووداوه‌که نابینێ و ناگێڕێته‌وه، به‌ڵکوو به کامێرای تایبه‌ته‌وه به وێنه و رووداوه‌کان و کاراکتێره‌کانه‌وه خه‌ریک ده‌بێ.\nگۆشه‌نیگای کامێرای بینین له چیرۆک و رۆماندا، یه‌کێک له تێکنیکه‌کانی نووسینه که نه‌زانینی کارێکی ئاسان، ئه‌سته‌م ده‌کاته‌وه.\nده‌بێ ده‌ست بخرێته ناو واقعییه‌ته‌وه. واقعییه‌ت له هه‌ر رووداوێکدا، که‌ره‌سته‌ی خاوه که هه‌موو نووسه‌رێکی به‌توانا ده‌یکاته چیرۆک.\nنووسه‌ر به واقعییه‌تی مه‌وجوود خیانه‌ت ده‌کا هه‌تا له هه‌مبه‌ر هونه‌ردا وه‌فادار بمێنێته‌وه.\nبرچسب‌ها: پەنجەرەی شێعر, کارگه ی چیرۆکنووسی عه باس مه عرووفی\nبۆ فرۆشتن: پێڵاوی مناڵه‌که، هه‌رگیز له‌پێ نه‌کرا!\nده‌گێڕنه‌وه ئێرنێست همێنگۆی ئه‌م چیرۆکه‌ی له شه‌ش وشه‌دا بۆ به‌شداری له کێبه‌رکێیه‌کی کورته‌چیرۆکدا نووسیوه و له کێبه‌رکێکه‌شدا سه‌رکه‌وتوو بوه.\nهه‌روه‌ها ده‌ڵێن که ئه‌و کورته‌چیرۆکه‌ی له گره‌وێک له‌گه‌ڵ یه‌کێ له دۆسته‌کانیدا که پێی وابوه به شه‌ش وشه هیچ کات ناتوانین چیرۆکێ بنووسین، نووسیویه‌تی.\nکورتتترین چیرۆکی ترسناکی دونیا، چیرۆکێکه که نووسه‌ره‌که‌ی که‌س نازانێ کێ یه!؟\nدوایین مرۆڤی سه‌رزه‌وی، ته‌نیا له ژووره‌که‌یدا دانشتبوو که له ناکاو له ده‌رگایان دا.\nمنیش له‌م رۆژانه‌دا خه‌ریکی خوێندنه‌وه‌ی ئه‌م نووسراوه بووم، چیرۆکێکی چه‌ند دێڕی وه‌ک گه‌ڵایه‌کی لاسار که با هێنابێتی هاته ژووره‌که‌مه‌وه:\nـ دایکم که په‌نجه‌ی له‌سه‌ر گوڵی قاڵییه‌که بوو گریا تا خه‌یاڵی له دوایین زه‌رده‌خه‌نه‌ی پشت تارمایی چاییه‌که‌ی ده‌ستی باوکم دوور که‌وته‌وه. (ئه‌فراسیاب گرامی)\nکه‌سێ هه‌بوو هه‌موو ژیانی به خۆشه‌ویستی و ئه‌ڤیندارانه تێپه‌ڕاند و کاتێ له دنیا ده‌رچوو هه‌موو که‌س پێیان وابوو که جێگای ئه‌و به‌هه‌شت ده‌بێت. که‌سێکی دڵڕه‌حمین و مێهره‌بان وه‌ک ئه‌و، به دڵنیاییه‌وه جێگای به‌هه‌شته. له‌و کاته‌دا به‌هه‌شت هێشتا گه‌شه‌یه‌کی وه‌های به‌خۆیه‌وه نه‌بینیبوو. پێشوازیکردن له‌و به باشی به‌ڕێوه نه‌چوو. فریشته‌یه‌ک که ده‌بوا ئیزنی هاتنه ژووره‌وه‌ی بۆ به‌هه‌شتی پێدابایه گه‌ڕا و ناوی له لیسته‌که‌دا نه‌دۆزییه‌وه، کاتێ ناوی نه‌بوو هه‌ناردی بۆ دۆزه‌خ. له دۆزه‌خدا هیچ که‌سێ داوای کارتی پێناس یان ده‌عوه‌تی لێ ناکه‌ن و هه‌رکه‌سێ بگاته ئه‌وێ خێرا ده‌یکه‌نه ژووره‌وه. ئه‌و که‌سه چووه ژووره‌وه و له‌وێ مایه‌وه. چه‌ند رۆژ دواتر شه‌یتان به تووڕه‌یییه‌وه هاته به‌ر ده‌روازه‌ی به‌هه‌شت و یه‌خه‌ی پترۆسی پیرۆزی گرت که نه‌یده‌زانی چی رووی داوه. پرسی چی بوه، چی رووی داوه؟ شه‌یتان که چاوی سوور هه‌ڵگه‌ڕابوو گوتی: ئه‌و که‌سه‌ی که هه‌ناردووتانه، کار و ژیانی ئێمه‌ی تێک داوه. له‌و کاته‌وه گه‌یشتووه دانیشتوه و گوێ به قسه‌ی ئه‌وانی دیکه ده‌گرێ، چاویان لێ ده‌کات، گوی بۆ ده‌رده دڵه‌کانیان ده‌گرێ، ئێستا هه‌موویان له دۆزه‌خ‌دا خه‌ریکن پێکه‌وه قسه ده‌که‌ن و یه‌کتر له باوه‌ش ده‌گرن و یه‌کتر ماچ ده‌که‌ن. دۆزه‌خ شوێنی ئه‌م کارانه نیه ! بێن و ئه‌م پیاوه وه‌ربگرنه‌وه. کاتێ گێڕه‌ره‌وه چیرۆکه‌که‌ی ته‌واو کرد به تاسه‌یه‌که‌وه له منی روانی و گوتی: "به عه‌شقێکه‌وه بژی ته‌نانه‌ت ئه‌گه‌ر به رێکه‌وت رێگات که‌وێته دۆزه‌خیش ... خودی شه‌یتانیش بتگه‌ڕێنێته‌وه بۆ به‌هه‌شت". پائۆلۆکۆئیلۆ\nبرچسب‌ها: پائۆلۆکۆئیلۆ, په‌یڤ, چیرۆک\nئه‌م دیو و ئه‌و دیوی ده‌ق... کارگه‌ی چیرۆکنووسی: عه‌باس مه‌عرووفی 2\nمه‌شقی نووسین :\nله یه‌که‌مین بیره‌وه‌رییه خۆشه‌کانی من ده‌گه‌ڕێته‌وه بۆ ئه‌و کاته‌ی که ده‌مهه‌ویست چیرۆک بنووسم، به‌ڵام نه‌مده‌زانی. چیرۆکه‌کانی چیخۆفم ده‌خوێنده‌وه و چونکه ئه‌م چیرۆکانه ساده و دڵبزوێن بوون، به باشی ده‌متوانی کۆپییان لێ هه‌ڵبگرم.\nسه‌ره‌تام وه‌ک مه‌شقی نووسین بوو.\nدواتر ده‌متوانی فێر ببم که ناوی شه‌قامه‌کان، شار و ئاده‌میزاده رووسییه‌کان بگۆڕم به ئێرانی.\nپێم وایه له چوارده‌ساڵییه‌وه تا حه‌فده ساڵی شتێک له نێوان سێ ساڵدا، به‌رهه‌مه‌کانی چێخۆفم خوێنده‌وه و نووسیم.\nئه‌وڕۆکه که ساڵانێکه تێپه‌ڕیوه، بیره‌وه‌ریی ئه‌و رۆژانه و هه‌رکات ناوی ئانتوان چێخۆف ده‌بیستم ئه‌بێته بزه‌یه‌ک و ده‌که‌وێته سه‌ر لێوم. یادکردنه‌وه‌ی مرۆڤێکی دڵنه‌وا و مێهره‌بان که عاشقی مرۆڤه‌کان بوو و ئه‌م عه‌شقه له ته‌واوی نووسینه‌کانیدا شه‌پۆل ده‌دات.\nیه‌كێ له چیرۆکه‌کانی چیخۆف که له‌بیر ناچێته‌وه "تاوانبار"ی ناوه. وێنه‌یه‌کی روون و زوڵاڵ له ژیان و سیمای پیره‌مێردێکی هه‌ژاره که له سه‌رده‌می تێزاره‌کاندا قوربانی و چاره‌ڕه‌ش بووه.\nبرچسب‌ها: ئه‌م دیو و ئه‌و دیو, پەنجەرەی شێعر, چیرۆک, کارگه ی چیرۆکنووسی عه باس مه عرووفی\nکارگه‌ی چیرۆکنووسی عه‌باس مه‌عرووفی .... نووسه‌ر کێ یه؟\nکارگه‌ی چیرۆکنووسی عه‌باس مه‌عرووفی\nهه‌ندێک له‌سه‌ر ئه‌و باوه‌ڕه‌ن که هه‌رکه‌س خوێنه‌واری نووسین و خوێندنه‌وه‌ی هه‌بێ ده‌توانێ ببێته نووسه‌ر.\nهه‌ندێک ده‌ڵێن ئینسان ده‌بێ خاوه‌نی توانایی و به‌هره‌ی خوداوه‌ندی هه‌بێت تا بتوانێ چیرۆکێک بنووسێت.\nهه‌ندێکی دیکه له‌و باوه‌ڕه‌ن که نووسه‌ری پێویستی به رواڵه‌تێکی تایبه‌ت نیه، به‌ڵام هه‌رکه‌سێ که ده‌توانێ شتێ بنووسێ، بێگومان چیرۆک نووس نیه.


چەند پێکهاتەیەک بۆ لابردنی زەردی و پەڵە بە ددانەوە! ئەوەی لە دەمیدایە چییە؟ - تۆڕی میدیایی خەڵک\nچەند پێکهاتەیەک بۆ لابردنی زەردی و پەڵە بە ددانەوە! ئەوەی لە دەمیدایە چییە؟\nئەمەی خوارەوە چەند پێکهاتەیەکی کاریگەرە بۆ لابردنی زەردی و پەڵە بە ددانەوە:\n– سۆدەی نان و خوێ تێکەڵبکە و بیکە سەر فوڵچەکەت و ددانتی پێ بشۆ\n– بۆماوەی ٢-٣ خولەک توێکڵی پڕتەقاڵ بهێنە بە ددانتاو دواتر بیشۆرەوە\n– کەمێک زەیتی گوێزی هیندی بدە لە ددانت و با بۆ ماوەی ١٠ تا ١٥ خولەک پێوەی بێت، دواتر بیشۆرەوە\n– مێخەک لە کۆندا بۆ چارەسەری ئازاری ددان بەکاردەهات، پارچەیەک مێخەک بکە دەمتەوە و بۆماوەیەک بیجوو.\nپڕۆژە یاسای كۆمپانیا ئەمنییە تایبەتەكان پەسەند كرا


هاوکاریی تورکیا و ڕووسیا لە دژی گرووپه ڕادیکاڵه‌کانی سووریا - Mehr News Agency\nAP ١٣٩٧ Mehr ١١ ٠٨:٥١\nNews Code 22110\nبە ڕاپۆرتی ئاژانسی هەواڵی مێهر بە گێڕانەوە لە سپۆتنیک، ڕەجەب تەیب ئەردۆغان سەرۆک کۆماری تورکیا وتی بە هاوکاریی ڕووسیا، هەڵمەتگەلێک لە دژی گرووپە ڕادیکاڵ و توندئاژوێکانی ئێستای سووریا دەست پێدەکەین.\nناوبراو بە پێداگری لەوەی کە وڵاتەکەی هیچکات هەنگاوی هەڵەی سەبارەت بە سووریا هەڵنەگرتووە، ئیدعایشی کرد کە ئەنقەرە لە پێناو دۆزینەوەی رێگەچارەیەک بۆ کۆتایی هێنان بە قەیرانی سووریا، بەردەوام دەبێت لە هاوکاری کردنی گەلی سووریا و نەک دەوڵەتی دیمەشق.\nئەردۆغان لە درێژەدا ڕوو لە ئەندامانی حزبەکەی (ئاکپارتی) ڕایگەیاند: هاوکاتی گرتنە بەری هەنگاوی هاوبەش لە گەڵ ڕووسیا بۆ بەرەنگاربوونەوەی گرووپگەلی رادیکاڵ، تورکیا چاوەدێرییەکانی بە سەر ئەدلەبدا پەرە پێ داوە.\nسەرۆک کۆماری تورکیا لە کۆتاییدا لە بڕیارێک بۆ بەڕێوەچوونی دانیشتنێک بە بەشداریی ڕووسیا، ئەڵمانیا نو فەڕەنسا لە مانگی زایینی یان نوامبێر هەواڵی دا.\nشایانی باسە کە مانگی سێپتامبری ئەوساڵی زایینی، وەلید موعەلیم وەزیری دەرەوەی سووریا سەبارەت بە پێویستیی پاککردنەوەی ناوچەی داماڵڕاو لە شەڕی ئەدلەب لە تیرۆریستان هۆشداری دایە تورکیا.\nلە دیدارێک کە لە سووچی لە نێوان ئەردۆغان و ڤیلادیمیر پووتین هاوتای ڕووسی ئەنجام درا، بڕیار درا تا بەرواری ۱۵ی ئاکتەوبر ناوچەی ناسەربازی و سڤیل لە ئەدلەب بە ڕووبەری ۹ تا ۱۲ مایل لە درێژایی شوێنی بەرەنگاربوونەوەی بەرهەڵستکاران و هێزەکانی دیمەشق جێگر بکرێت.\nهەروەها هاوکاتی ئەوەی کە سوپای سووریا ئامادەی ئەنجامی ئۆپەراسیۆنی دژی تیرۆریستانی جێگر بووی ئەدلەب بوو؛ دانوستانەکانی سووچی بە ئامانجی پێشگری لە تەشەنەسەندنی ناکۆکییەکان لە ناوچەدا ئەنجامی گرت.


بەرهەمهێنانی کیتی پشکنینی کۆرۆنا کە لەماوەی 10 خولەکدا دیاری ئەکات تووش بوویت یان نا!\n17/3/2020 03:54 PM\nدوو کۆمپانیای کەرتی تایبەت لەبەریتانیا کۆمەڵێک "کیت"ـیان بۆ پشکنینی نەخۆشی کۆڤید-19 بەرهەمهێناوە کە ئەڵێن لەماوەی کەمتر لە 10 خولەکدا ئەتوانێ تووشبوون یان تووشنەبوون بەم نەخۆشییە دەستنیشان بکات. وەزارەتی تەندروستی بەریتانیا سەبارەت بە نادڵنیابوونی ئەم کیتانە هۆشداری داوە، بەڵام بەم حاڵەوە بەشێک لەم کیتانەی تاوتوێ کردووە.\nکۆمپانیایەک بە ناوی SurwScreen Diagnostic کە لەشاری "دەربی"ـی بەریتانیا هەڵکەوتووە، کیتێکی دروست کردووە کە ئەگەری تووشبوونی کەسێک بە ڤایرۆسی کۆرۆنا تا 98٪ نیشان ئەدات. ئەم کۆمپانیایە رایگەیاندووە ئەم کیتە زۆر جێی متمانەیە ولەئێستادا لە بەریتانیا، ئیرلەندا، ئەڵمانیا، سویسڕا، هۆڵەندا، تورکیا، ئیمارات و عومان بەکاری دێنن.\nلەهەمان کاتدا کۆمپانییەکی بەریتانی دیکە بەناوی Mologic خەریکی بەرهەمهێنانی کیتێکی 1 دۆلارییە بۆ وڵاتانی ئەفریقی کە ئەتوانێ لەماوەی 10 خولەکدا بوون و نەبوونی کۆرۆنا لە جەستەکەی مرۆڤدا دەستنیشان بکات. حکومەتی بەریتانیا بەگشتی 1 ملیۆن پاوندی بودجەی بۆ ئەم کۆمپانیایە تەرخان کردووە.\nلەئێستادا یەکێک لە شێوازەکانی دەستنیشانکردنی کۆرۆنا، نموونەهەڵگرتنە لە گەروو و لووتی کەسی گومانلێکراوە کە ئەنجامەکەی 24 بۆ 48 کاتژمێر دواتر ئامادە ئەبێت. بەرپرسی باڵای کۆمپانیای SurwScreen Diagnostic ئاماژەی بە درێژخایەن بوونی ئەم شێوازە ئەکات و ئەڵێ لەم ماوەیەدا لەوانەیە کەسەکە کۆرۆنای بێت و چونکە هێشتا ئەنجامی تاقیکارییەکەی روون نییە، لەگەڵ کەسانی دیکە پەیوەندی هەبێت و تووشیان بکات. بەڵام ئەم کیتە نوێیه لەماوەی 10 خولەکدا بوون و نەبوونی ئەم نەخۆشییە لەجەستەی مرۆڤدا دەستنیشان ئەکات.\nئەم دوو کۆمپانیایە لەلایەن حکومەتی بەریتانیانەوە بۆ بەرهەمهێنانی ئەم کیتانە پشگیری ئەکرێن.


گەورەترین كەمپ بۆ پێشوازیكردن لە ئاوارەكانی حەویجە كرایەوە - اخبار العراق\nاخبار العراق » كوردى » گەورەترین كەمپ بۆ پێشوازیكردن لە ئاوارەكانی حەویجە كرایەوە\nگەورەترین كەمپ بۆ پێشوازیكردن لە ئاوارەكانی حەویجە كرایەوە\nكەمی لەلایەن سێ كرایەوەو 300 كەسی ئاوارەی لەخۆگرت فۆتۆ: كەركوك ناو\nكەمپی لەیلان سێ، بەڕەسمی كرایەوە كە گەورەترین كەمپی نیشتەجێبوونی ئاوارەكانە لە پارێزگای كەركوك‌و یەكەم قۆناغی ئاوارەكانی قەزای حەویجەی لەخۆگرت.\nكەمپەكە 5000 خێمە لەخۆدەگرێت، دەكەوێتە نێوان هەردوو ناحیەی لەیلان‌و تازە، تایبەتكراوە بە لەخۆگرتنی ئاوارەكانی قەزای حەویجە، چوارشەممە 8-2 یەكەم قۆناغی ئاوارەكانی ئەو قەزایەی لەخۆگرت.\nتۆفان عەبدولوەهاب عەواد، یاریدەدەری بەڕێوەبەری فەرمانگەی كۆچ‌و كۆچبەرانی كەركوك بە (كەركوك ناو)ی وت “ئەو كەمپە جێی 5000 هەزار خێمەی لێدەبێتەوە، 2500 خێمەی تەواوبووەو ئامادەیە بۆ پێشوازیكردن لە ئاوارە، كاردەكرێت بۆ تەواوكردنی 2500 خێمەكەی تر”.\nچوارشەممە 8-2 زیاتر لە 300 ئاوارەی حەویجەو ناوچەكانی دەوروبەری گەیشتنە سنوری مەكتەب خالید ژێر دەسەڵاتی پێشمەرگە لە باشوری رۆژئاوای كەركوك‌و رەوانەی كەمپی لەیلان سێ كران.\nتۆفان عەبدولوەهاب عەواد، یاریدەدەری بەڕێوەبەری فەرمانگەی كۆچ‌و كۆچبەرانی كەركوك بە (كەركوك ناو)ی وت “ئیدارەی كەمپەكە لەلایەن وەزارەتی كۆچ‌و كۆچبەرانەوە سەرپەرشتی دەكرێت”.\nسەرەتای ئەم مانگە جاسم محەمەد، وەزیری كۆچ‌و كۆچبەرانی عیراق، لە سەردانێكیدا بۆ كەركوك، جەختیكردەوە لەوەی ئامادەكاریی تەواوكراوە، بۆ لەخۆگرتنی ئاوارەكانی قەزای حەویجە.\nقەزای حەویجەو ناحییەكانی (زاب، رەشاد، ریاز، عەباسی) لە ناوەڕاستی ساڵی 2014ەوە كەوتۆتە دەست داعش‌و تائێستا كۆنترۆڵنەكراونەتەوە، هەفتانەش خەڵكی ئەو ناوچانە بەكۆمەڵ بەرەو كەركوك كۆچ دەكەن‌و رەوانەی كەمپەكان دەكرێن.


ڕووسیا 20 ملیار دۆلار له پرۆژه‌کانی نه‌وت و گازی عێراق وه‌به‌رهێنان ده‌کات - جام کوردی\nڕووسیا 20 ملیار دۆلار له پرۆژه‌کانی نه‌وت و گازی عێراق وه‌به‌رهێنان ده‌کات\nجێگری سه‌رۆکی لێژنه‌ی ئابوری له په‌رله‌مانی ڕووسیا ڕایگه‌یاندووه که له داهاتوویه‌کی نزیکدا کۆمپانیاکانی ئه‌م وڵاته وه‌به‌رهێنانی خۆیان له پرۆژه‌کانی نه‌وت و گازی عێراق بۆ سێ هێنده زیاد ده‌که‌ن.\nبه پێی ڕاپۆرتی جام کوردی، یۆری فیۆدۆرف ڕایگه‌یاند که له داهاتوویه‌کی نزیکدا کۆمپانیاکانی ڕووسیا وه‌به‌رهێنانی خۆیان له پرۆژه‌کانی نه‌وت و گازی عێراق تا سێ هێنده به‌رز ده‌که‌نه‌وه که ده‌گاته 20 ملیار دۆلار.\nناوبراو له چاوپێکه‌وتنی باڵیۆی عێراق له مۆسکۆ وتی: ئه‌مڕۆ کۆمپانیا گه‌وره‌کانی ڕووسیا وه‌ک لوک ئۆیل، باشنه‌فت و گازپرۆم له وڵاتی عێراق چالاکن و کۆی وه‌به‌رهێنانی ئه‌وان زیاتر له 10 ملیار دۆلاره.\nفیۆدۆرف جه‌ختیکرده‌وه که چه‌ندین کۆمپانیای دیکه‌ی ڕووسیا ده‌یانه‌وێت له عێراق وه‌به‌رهێنان بکه‌ن.\nساڵی ڕابردوو ڕووسیا و عێراق هاوکارییه‌کانی خۆیان له بواری ژێرخانه‌کانی وزه به تایبه‌ت پیشه‌سازی نه‌وت ده‌ستپێکردووه و ده‌وترێت که ڕووسیا له پرۆژه‌کانی وێستگه‌ی کاره‌با له‌م وڵاته به‌شدار ده‌بێت.\nیه‌ده‌کی نه‌وتی عێراق 145 ملیار به‌رمیل و گازی ئه‌م وڵاته‌ش زیاتر له 3 ترلیۆن و 700 ملیار مه‌ترسی جێجا خه‌مڵێندراوه.


ڕۆژی 10ی دێسامبری ساڵی 1948ی زاینی ئه‌نجومه‌نی گشتی نه‌ته‌وه یه‌کگرتووه‌کان جاڕنامه‌ی جیهانی مافه‌کانی مرۆڤی په‌سند کرد. دوو ساڵ دواتر ئه‌م ئه‌نجومه‌نه داوای له وڵاتانی ئه‌ندامی ئه‌و ڕێکخراوه‌یه‌ی کرد تا ئه‌و جاڕنامه‌یه به فه‌رمی واژۆ بکه‌ن. سێ وڵاتی ئێران، تورکیا و سوریا له ڕیزی ئه‌و وڵاتانه بوون که له ده‌ستپێکه‌وه جاڕنامه‌ی مافه‌کانی مرۆڤیان په‌سند کرد و واژۆیان کرد.\n69 ساڵ دوای په‌سندکردنی ئه‌و جاڕنامه‌یه ژێرپێنانی بنه‌ماکان و تاک تاکی خشته‌کانی له هه‌نێک له وڵاتانی جیهان و به تایبه‌تی له ڕۆژهه‌ڵاتی ناوه‌ڕاستدا له لایه‌ن ده‌سه‌ڵاتدارنه‌وه له سێ وڵاتی تورکیا، سوریا و ئێران به‌رده‌وامه. هه‌ر له خاڵی یه‌که‌مه‌وه که ئاماژه ده‌دات به یه‌کسانی مڕۆڤ و گرینگی ڕێزگرتن له مرۆڤ وه‌ک تاکێکی ئینسانی تا جه‌ختی جاڕنامه‌که له سه‌ر مافه‌کانی سیاسی، ئابووری و یاسایی مرۆڤ.\nسکرتێری گشتی نه‌ته‌وه یه‌کگرتووه‌کان له په‌یامه‌که‌ی ئه‌مساڵی خۆیدا بۆ ڕۆژی جیهانی مافه‌کانی مرۆڤ جه‌خت ده‌کاته سه‌ر سێ بنچینه‌ی پێک هێنه‌ری نه‌ته‌وه یه‌کگرتووه‌کان که بریتین له ئاشتی، مافه‌کانی مرۆڤ و گه‌شه‌پێدانی پایه‌دار و داوا له هه‌موو ئه‌ندامانی ڕێکخراوه‌که و تاک تاکی مرۆڤ ده‌کات که له ژیانی خۆیاندا هه‌وڵ بده‌ن بۆ ده‌سته‌به‌رکردنی ئه‌و مافانه.\nله وتووێژ له‌گه‌ڵ به‌ڕێز ڕه‌حمان جه‌وانمه‌ردی، چالاک و داکۆکێکاری مافه‌کانی مرۆڤ دانیشتووی هوله‌ند، ده‌پرسین ئایا له ئێران و به‌تایبه‌ت له ناوچه کوردنشینه‌کانی ئه‌و سێ بنچینه‌ی بان کی موون ئاماژه‌ی پێداوه چه‌ند جێگیر بووه.\nکۆماری ئێسلامی ئێران 37 ساڵه بێ‌وچان و بێ‌برانه‌وه مافه‌کانی مڕۆفی گه‌لی کوردی و ئێتنیک و که‌مایه‌تییه‌کانی تری ژێر پێناوه.


چۆن دۆزى کورد من و ڕۆجەر واتێرزی پێکەوە گرێ دا؟ – sulyon.com\n[چۆن دۆزى کورد من و ڕۆجەر واتێرزی پێکەوە گرێ دا؟]\nچۆن دۆزى کورد من و ڕۆجەر واتێرزی پێکەوە گرێ دا؟\nسه‌ره‌تاى کارکردنی من لە سینەمادا دەگەڕێتەوە بۆ سەردەمێک کە تەمەنم حه‌ڤده‌ساڵان بوو. تەمەنێک کە ژیانم لە سنه (سه‌نه‌نده‌ج/سنه‌دژ؛ پایه‌تەختی ڕۆژهه‌ڵاتى کوردستانى-ئێران) دەگوزەراند. فیلمی دیوارەکەی ئالان پارکەر (the wall) لە سەرەتاییترین ئەو فیلمانە بوو کە بینەریان بووم، فیلمێک کە لە میوزیکی پینک فلۆیدەوە سەرچاوەی گرتبوو. لەو چرکەساتەوە ئیدی پینک فلۆید و شێوازەکەیانم بۆ دەربڕینی تێڕوانینەکانیان لە ڕێی میوزیکەوە خۆش ویست. سەرەڕای ئەوەی نەمدەزانی ئەو کەسە کێیە، بەڵام هەرکەسێک ئەو میوزیکەی پینک فلۆیدی خولقاندبێت، هەموو کاتێك لە بیر و هۆشمدا بووە.\nهەرگیز نەمتوانیوە خەون بەوەوە ببینم ڕۆژێک دێت گۆڕانکارییەکانی ژیان وا دەكه‌ن، منێک لە بانە و سنه‌وه ببات بۆ ئەو شوێنەی کە ڕێچکەی کارکردنم ڕۆجەر واتێرزی ئەستێرەی درووستکەری میوزیکی پینک فلۆید ببڕێت. ڕۆژێک، له كاتێكدا گوێم له کەناڵی (بی-بی-سی) ده‌بێت كه ڕۆجەر واتێرز سەبارەت بە فیلمەکانی من قسه ده‌كات و ده‌ڵێت گوايه من و ئەو خاوەنی هاڕمۆنییەکی هاوبەشین لەباره‌ى تێڕوانینەکانمانه‌وه بەرانبەر بە بارودۆخی میللەتی کورد و ئەو کێشە و نه‌هامه‌تييانه‌ى ڕوو به ڕووى ئەم نەتەوە بێلانەیە دەبنه‌وه. دوای ئەمە ڕێگه‌یەکم دۆزییەوە و نامەم بۆ ڕۆجەر واتێرز نارد و پێم گوت کە بە ڕاستی من زۆر شت لەوەوە فێر بووم و ڕێز لە بیروبۆچوونەکانی دەگرم لەباره‌ى من و ئەو هاڕمۆنییە هاوبەشەی تێڕوانینەکانمانه‌وه. بە ڕاستی ئەو ئەزموونە شەرەفێکی گەورە بوو بۆ من.\nلەو کاتەوە ئیدی هاوڕێیەتییەکی مەزنمان بونیاد نا. لەم دواییەدا پێکەوە گەشتێکمان بۆ هەرێمی کوردستان كرد. لەو گەشتەماندا بە ڕاستی من گەواهیدەری هەستی مرۆیی و ڕێزی ڕۆجەر بۆ مرۆڤایەتی و خەڵکی بەئازار و بریندار بووم و بە تایبەتی گرنگيی بە مافی هەریەک لە منداڵان و ژنان ده‌دا. خۆشویستنی مرۆڤایەتی و بەرهەڵستيی دیوارەکە، ئا ئەمەیە ڕۆجەر واتەرس.\nڕۆجەر واتێرز داوای لێ کردم گەشتێکی لەگەڵدا بکەم، لە زیوریخەوە بۆ هەولێر. مەبەستی گەشتەکەش ئەو ئەرکە بوو کە ڕۆجەر واتێرز جێبه‌جێى ده‌كرد: ڕزگارکردنی دوو منداڵی دیلی دەستی داعش. لەکاتی ئەم گەشتەدا هەموو کات لە خۆمم دەپرسی ئەگەر من لە شوێنی ڕۆجەر واتێرز بوومایە، ئایا هێندە دوور دەڕۆیشتم بۆ ئەوەی تیمەکەم یەک بخەمەوە و سەرمایەيه‌ک لە کارێکی نادڵنیادا بخەمە گەڕ؟ لە چەندان کاتژمێری تاقەتپڕووکێندا ڕۆجەر ئەوەی لە دەستی هات بۆ ڕزگارکردنی ئەو دوو منداڵە و گەڕانەوەیان بۆ ناوچەیەکی سەلامەت لە هەولێر کردی. هەرگیز پێشتر ئەو جۆرە پێداگرییەم بۆ چارەسەرکردنی بابەتێک نەبینیبوو. ئەوە یەکەمين جارم بوو کە بتوانم ڕووە مرۆڤانە و کۆڵنەدەر و هەست و سۆزە باشەکانی ڕۆجەر واتێرز ببینم. لەو گەشتەدا بۆ من ئاشکرابوو کە ڕۆجەر واتێرز لەباره‌ى کوردستانه‌وه خاوەنی تێگەیشتن و مەعریفەیەکی قووڵە، هەروەها توانیم پەی بەو هاوێنه‌يه ببەم کە ڕۆجەر واتێرز هونەر و سینەمای کورديی لێوە دەبینی. هۆکاری وتنی هەموو ئەمانە ئەوەیە دەمەوێت دەری ببڕم کە ڕۆجەر واتێرز یەکێکە لە هەرەدڵسۆزترین و بەسۆزترین ئەو مرۆڤانەی کە لە تەواوی ژیانمدا بینیومن.\nلەمڕۆدا زۆر هەست بە سەربەرزی دەکەم، كه بۆ دەرهێنان و بەرهەمهێنانی فیلمێک سه‌باره‌ت به (هونەرمەندێکی کورد لە ئیستانبووڵ) له لايه‌ن ڕۆجەر واتێرزه‌وه پشتگیریی تەواوەتيم لێ ده‌كرێت.\nڕۆجەر واتێرز! سوپاس بۆ مرۆڤدۆستییت…


پۆل ڕایان: ڕێژیمی ئێران هۆکاری ناسەقامگیریی لە ناوچەکەیە\nزایینی: ١٤-٠٩-٢٠١٧ - هەتاوی: ١٣٩٦/٠٦/٢٣ - ١٦:٢٣ تاران قه‌باره‌ی فۆنت:\nکوردستان میدیا: بەرپرسانی ئامریکایی و ڕۆژئاوایی بەردەوام لە بارەی دەستێوەردان و تێکدانی سەقامگیریی لە ناوچەکە هوشداری بە ڕێژیمی ئێران دەدەن.\nسەرۆکی مەجلیسی نوێنەرانی ئامریکا، لە وتووێژێکدا لەگەڵ هەواڵدەریی "ئاسۆ شیتێدپرێس" باسی لەوە کرد، کە ڕێژیمی ئێران هۆکاری تێکدانی سەقامگیریی لە ناوچەکە دایە.\n"پۆل ڕایان" جەختی کردووەتەوە، کە ڕێژیمی ئێران هەوڵ دەدات، هەتا ناوچەکە نائەمن بکات و هەروەها کۆمەڵێک کار دەکات کە لە چوارچێوەی بەرجامدا نییە.\nپۆل ڕایان ڕێککەوتنی ناوکیی بە "کارەساتی تەواو" لە قەڵەم داوە.\nناوبراو هەروەها باسی لەوە کردووە، ئەو ڕێژیمە پشتیوانی لە گرووپە تێرۆریستییەکان دەکات و هەڕەشەی هێرش بۆ سەر وڵاتانی ناوچەکە دەکات.\nپۆل ڕایان نوێنەری مەجلیسی نوێنەرانی ئامریکا، مانگی خاکەلێوەی ئەمساڵ لە "ئایپک" (کۆمیتەی پێوەندیی گشتیی ئامریکا و ئیسرائیل) باسی لە دەستێوەردان و تێکدانی سەقامگیریی ناوچەکە لە لایەن ڕێژیمی ئێرانەوە کرد و وتی: دەبێ سپای پاسداران لە ڕیزی تێرۆریزم ناوی تۆمار بکرێت.\nئەو بەرپرسەی ئامریکا جەختی کردبووە، کە ڕێژیمی ئێران پشتیوانی لە دیکتاتۆرێک لە سووریە دەکات کە دەستی داوەتە کۆمەڵکوژی، چەکدارانی یەمەن چەکدار دەکات و پشتیوانیی ماڵی لە تێرۆریستەکانی بەغدا هەتا بەیرووت دەکات.\nدەستێوەردانەکانی ڕێژیمی ئێران لە کاروباری وڵاتانی ناوچەکە و پشتیوانی لە ڕێژیمی بەشارئەسەد و گرووپە تیرۆریستییەکان، بووەتە هۆی ئەوەی کە ئەو ڕێژیمە ئێستا وەکوو گەورەترین پشتیوانی ماڵیی تێرۆریزم لە جیهاندا بناسرێت.\nلەو پێوەندییەدا، وەزارەتی دەرەوەی ویلایەتە یەکگرتووەکانی ئەمریکا، لە ڕاپۆرتی ساڵانەی خۆیدا سەبارەت بە تێرۆریزمی نێودەوڵەتی ئاشکرای کردووە، کە ڕێژیمی ئیسلامیی ئێران وەک ساڵانی ڕابردوو، هەروا بە توندی پشتگیری لایەن و ڕێکخراوە تێرۆریستییەکان لە هەموو جیهاندا کردووە و تەنانەت بوونی خۆی لە ئەفریقا بەهێزتر کردووە.


کورتە چیڕۆک, پێناسە و پەیدابوون – خەدەنگ\nئایار 10, 2019 ئایار 10, 2019\nکورتە چیڕۆک, پێناسە و پەیدابوون\nکورتە چیرۆک ژانەرەک ئەدەبێ داستانى یە, فۆرمەکی ئەدەبى یێ بچۆکە, بەرهەمەک ڤەگێرانکى یە, ژ چەند لاپەران پێک دهێت. هژمارا کەسایەتیا تێدا کێمن و روویدان ژى د کورتن. کورتەچیرۆک ب سالوخدانا رویدانەکێ را دبت. ئێک هەتا دو روویدانێن سەرەکى هەنە. واتایا ئەوێ ل سەر بنیاتێ ئێکەتیا جهى و روویدانێ پەیدا دبت, د کورتە چیرۆکێ دا ئێک جهـ یانژى چەند جهێن دەستنیشانکرى هەنە. بەهراپتر کورتەچیرۆک جەختێ ل سەر ئێک کەس, د ێک هەلویست و ئێم دەم دا دکت. تایبەتمەندیا سەرەکیا کورتە چیرۆکێ ئەوە, کو تێدا ئێک هەتا دو رویدان بۆ خاندەڤانى دهێن وێنە کرن. دیسا قەهرەمان بێ وەرارکرن دهێتە پیشکێش کرن. هەژمارا کەسان د کورتە چیڕۆکێ دا دکێمن. پتریا جاران دوو کەس هندەک جاران کەسێن نەسەرەکی ژى تیدا هەنە. ئارمانجا کەسایەتیێن نەسەرەکى د کورتە چیرۆکێ دا دامەزراندنا پاشخانەیەکێ یە, بۆ هاریکاریا قەهرەمانێ سەرەکى.\nئەڤ ژانرێ ئەدەبى د ئەدەبێ جیهانى دا د سەدسالا (١٩-٢٠) دە سەردەستێن چەند چیڕۆکنڤیسێن مەزن سەرهلدایە وەکى ٠ئالان ئادگار پوو) یێ ئەمریکى و (ئەنتوان چیخوفێ) رۆسى و (موپاسانێ) فرەنسى.\nکورتەچیرۆکا کوردى بۆ یەکەم جار, سالا (١٩١٩) ژ لایێ (فوئادێ تەمو) ڤە د کوڤارا (ڕۆژی کورد) دە ل ژێر ناڤ و نیشانێ (شەویش) هاتیە وەشاندن. کو ب ڤى ئاواى فوئادێ تەمو وەک یەکەم ،ڤیسکارێ کورتەچیرۆکێ دهێت هژمارتن. ل گۆر بۆچوونا ئەڤ چیرۆک هێژ ب دوماهیک نەهاتیە ئانکو بەشەک وێ هێژ مایە و بەلاڤ نەبوویە.\nعەبدى حاجى, تیۆرا ئەدەبى, ژ وەشانێن دەزگەهێ نالبەند, دهوک, ٢٠١٨, ر. ١٠٦, ١٠٨.\nکوفارا وێژە و رەخنە, ر. ٢٤.\nسێگوشەیا (مرۆڤ، مال و ژینگەهـ)\nڕێكه‌ڤتنامه‌یه‌كا ل هه‌ڤگه‌هشتنێ دناڤبه‌را زانكۆیا زاخۆ و زانكۆیا ساكاریا دا هاته ئیمزاكرن


گه‌واهده‌ران: شه‌ڕی قورس له نزیک دێر ئه‌لزوری سوریا ڕوویداوه\nی مانگی پـێنج ٠٦, ٢٠١٢\nڕاوبۆچوونه‌کان نیشـان بده\nشه‌ڕیکی قورس له نێوان سه‌رهه‌ڵداوان و هێزه سه‌ربازیه‌کانی حکومه‌تی سوریادا ڕوویداوه له پایته‌ختی هه‌رێمێکی به‌رهه‌م هێنی نه‌وتدا له سوریا. ئاژانسی ده‌نگ و باسی ڕۆیته‌رز له زاری گه‌واهده‌رانه‌وه ده‌ڵێت سه‌رهه‌ڵداوان له‌و ناچه هاوسنوریه‌ی عێراقه‌وه به ئاڕ پی جی هێرشیان کردۆته سه‌ر تانکیه‌کانی عه‌مباری نه‌وت له ڕۆژهه‌لاتی هه‌رێمی دیر ئه‌لزور.\nگه‌واهده‌ران گوتویانه ئه‌و هێرشه‌ی سه‌رهه‌ڵداوان وه‌ک وه‌ڵامێک بووه بۆ ئه‌و په‌لامارانه‌ی له چه‌ند ڕۆژی ڕابردوودا له‌شکری سوریا کردبوویه سه‌ر گوند و شارۆچکه‌کانی ناوچه‌که و ده‌یان که‌سی تیادا کوژران.\nهاوکات شانشینی عه‌ره‌بستانی سه‌عودیه ئاگاهی ده‌داته وڵاتیانی خۆی تا نه‌چنه سوریا. له‌و ئاگادارکردنه‌وه‌یه‌شدا داوا له‌و وڵاتیانه‌ی عه‌ره‌بستانی سعودیه کراوه که ئێستا له سوریان ، وڵاته‌که جێبهێڵن به‌هۆی ڕه‌وشی ئاسایشی سوریاوه. \nله لایه‌کی تریشه‌وه که‌سایه‌تیه ئۆپزسیۆنه‌کان له ده‌ره‌وه‌ی سوریا داوا له ده‌نگده‌رانی وڵاته‌که‌یان ده‌که‌ن بایکۆتی هه‌ڵبژاردنه چاوه‌ڕوانکراوه‌که‌ی سوریا بکه‌ن و ئه‌و هه‌ڵبژاردنه به هه‌وڵێکی بێهوده‌ی به‌شار ئه‌لئه‌سه‌د سه‌رۆکی سوریا ناودێریان کردووه تا له ده‌سه‌ڵاتدا بمێنێته‌وه.\nئاژانسی ده‌نگ و باسی ئه‌سیۆشێتد پرێس بڵاویکردۆته‌وه ، ڕژێمی سوریا دایناوه ڕۆژی دوو شه‌ممه ده‌نگدان بکرێت وه‌ک ئاماژه‌یه‌ک به‌وه‌ی خواستی ئه‌نجامدانی ڕیفۆرمی هه‌یه له وڵاته‌که‌دا.\nئه‌م هه‌ڵبژاردنه‌ش بۆ 250 کورسی په‌رله‌مان دوای سێ مانگ دێت له داڕشتنی ده‌ستوری نوێی سوریا که ڕێگه‌ی داوه به دامه‌زراندنی پارتی نوێی سیاسی.\nهه‌رچۆنێک بێت ئۆپزسیۆنی سوریا ده‌ڵێت هه‌ڵبژاردن له ژێر هه‌ڕه‌شه‌ی لوله‌ی تفه‌نگدا ناکرێت.\nهه‌ر ئه‌مڕۆش یه‌کشه‌ممه ، ڕه‌جه‌ب ته‌یب ئه‌ردۆگان سه‌ره‌ک وه‌زیری تورکیا بۆ یه‌که‌م جار له‌وه‌تای تورکیا ده‌روازه‌کانی خۆی به ڕووی ده‌یان هه‌زار په‌نابه‌رانی سوریاییدا کردۆته‌وه ، سه‌ردانی ئۆردوگایه‌کی په‌نابه‌رانی سوریا ده‌کات له‌سه سنوری نێوان هه‌ردوو وڵات. نزیکه‌ی 23000 په‌نابه‌ری سوریایی له تورکیادان.\nئه‌و ئۆردوگایه‌ی سه‌ره‌ک وه‌زیری تورکیا ئه‌مڕۆ سه‌ردانی ده‌کات به گه‌وره‌ترین ئۆردوگای په‌نابه‌رانی سوریایی داده‌نرێت و زیاتر له 9500 په‌نابه‌ری تیادا نیشته‌جێیه.\nڕاوبۆچوونه‌کان نیشـان بده (١)\nئه‌م فۆرمه داخراوه\nڕاوبۆچوونی زیاتر نیشـان بده


قوتابخانەکان دەکرێنە دووکان\n11:38 - 15 خەرمانان 2719\nکوردستان میدیا: ڕێژیمی ئیسلامیی ئێران بە جێگای ئەوەیکە قوتابخانە دروست بکات، قوتابخانەکانیش بە کرێ دەدات.\nبەپێی هەواڵی گەیشتوو بە ماڵپەڕی کوردستان میدیا، ئیدارەی پەروەردە و بارهێنانی شاری مەریوان، بەشێکی یەکێک لە قوتابخانەکانی ئەم شارەی کردووە بە دووکان و بە تەمایە بە کرێی بدات.\nئیدارەی پەروەردە و بارهێنانی شاری مەریوان، بەشێکی قوتابخانەی سەرەتایی "٢٣ی تیر" کە دەکەوێتە سەر شەقامی "سەید قوتب"، کردوویەتی بە دووکان و دەیهەوێت دوای تەواوبوونی دروستکردنی ئەم دووکانانە، بە شێوەی فرەبەکێ (موزایدە) بە کرێی بدات.\nئەمەش لە حاڵێکدایە کە لە ئێران بەگشتی و لە کوردستان بەتایبەتی، کەمیی قوتابخانە و شوێن و فەزای پەروەردە، کێشەیەکی بەرچاوە و وەکوو پێویست فەزای پەروەردە بۆ قوتابییان دابین نەکراوە.\n"بەهمەن عیرفانی"، بەرپرسی پەروەردە و بارهێنانی شاری مەریوان، باسی لە نالەباربوونی فەزای فێرکاری لەم شارەدا کردبوو و وتبووی: "ئەم شارە لە بواری فەزای فێرکارییەوە لە ئێراندا و بەنیسبەت حەشیمەتی قوتابییەکانی، ٤٤هەمین شار و بەپێی فەزای فێرکاری، دوایین شاری ئێرانە".\nهەروەها وتبووی: "٤٤ لەسەد لە قوتابییانی شاری مەریوان لە قوتابخانە داڕماوەکاندا خەریکن درێژە بە خوێندن دەدەن و ٣٦ لەسەدی قوتابخانەکانیش پێویستییان بە نۆژەنکردنەوەیە و بەم حاڵەشەوە، هەمووی ئەو قوتابخانانە لە دوو دانی بەیانی و دوانیوەڕۆدا کراوەن و کەڵکیان لێ وەردەگیرێت".\nنەبوونی فەزای لەباری فێرکاری، نەبوونی ئاسایش و داڕماوبوونی قوتابخانەکان له نیگەرانییەکانی بنەماڵەکانە بۆ ناردنی منداڵەکانیان بۆ قوتابخانەکان.\n23:43 - 24 خەزەڵوەر 2719\nدوایین ئاڵۆزی و خۆپیشاندانەکانی ئەهواز\n23:39 - 24 خەزەڵوەر 2719\n23:34 - 24 خەزەڵوەر 2719\nهەواڵەکانی ناوەندی هەواڵی تیشک، هەینی ٢٤ی خەزەڵوەری ١٣٩٨\n23:32 - 24 خەزەڵوەر 2719\n11:45 - 24 خەزەڵوەر 2719\nلە ئێراندا بەنزین گران بوو\n11:22 - 24 خەزەڵوەر 2719


سه‌ره‌ڕای سزاكانی ئه‌مریكا؛ هه‌نارده‌ی نه‌وتی ئێران به‌شێوه‌یه‌كی به‌رچاو به‌رزبووه‌وه\n29/05/2019 305 جار خوێندراوه‌ته‌وه\nبەپێی ئاماره‌كانی سەرچاوەکانی کەرتی نەوت، لەم مانگەدا هەناردەی نەوتی ئێران بەشێوەیەکی بەرچاو بەرزبوونەوەی تۆمار کردووە، ئەوەش دوای ئەوەی بەهۆی گەمارۆکانی ئەمریکاوە بۆسەر کەرتی نەوتی ئیران هەناردەی نەوتی ئەو وڵاتە بەڕێژەیەکی بەرجاو دابەزیبوو، کە بەسەرچاوەی سەرەکی داهاتی ئێران دادەنرێت.\nدوای ئەوەی لەمانگی تشرینی دووەم ویلاتە یەکگرتووەکانی ئەمەریکا لە رێکەوتننامەی ئه‌تۆمی نێوان ئێران و وڵاتانی زلهێز کە لەساڵی 2015 واژۆ کرابوو کشایەوە، دووبارە واشنتۆن دەستی کردەوە بە سەپاندنی گەمارۆکانی بۆسەر کەرتی نەوتی ئێران.\nسزاكانی ئه‌مریكا بۆ سه‌ر ئێران بەجۆرێک لەسەرەتای ئەم مانگەوە کۆتایی بەو مۆڵەتە شەش مانگییە هێنا کە بەو وڵاتانەی بەخشیبوو کە نەوتیان لە ئێران دەکڕی، بەوەی دەبێت دەستبەرداری نەوتی ئێران بن و سەرچاوەی دیکە بۆ دابینکردنی نەوت بدۆزنەوە.\nیەکێک لەو سەرچاوانە وتوویەتی، "لە دوو هەفتەی یەکەمی ئەم مانگە ، رۆژانە بەرێژەی 250 هەزار بەرمیل نەوت زیاتر هەناردە کراوە، هەروەک بەقسەی سەرچاوەیەکی تر هەناردەی مانگی ئایار دەگاتە 500 هەزار بەرمیل رۆژانە".\nکەمبوونەوەی هەناردەی نەوت بۆتە هۆی کەمبوونەوەی خستنەرووی نەوت و بەرزبوونەوەی نرخەکەی، ئەوە سەرباری ئەوەی بەشێوەیەکی بەرچاو داهاتەکانی ئێرانی کەمکردۆتەوە.


28/03/2020 1444 جار خوێندراوه‌ته‌وه\nئەمیر موسەوی دیبلۆماتكاری پێشووی ئێران دەڵێت: بەڵگە و تۆماری دەنگییان لایە دەیسەمێنێت ئەمەریكییەكان نیازی ئەنجامدانی كودەتای سەربازیان لە عێراق هەیە.\nهەروەك ئاماژەی بۆ ئەوەش كردووە، بەشێك لەو تۆمارانە رادەستی كەناڵی تەلەفزیۆنی "عالەم"ی ئێرانی كراون و كەناڵەكەش لەم رۆژانەدا بڵاویان دەكاتەوە.\nموسەوی لەبەشێكی تری لێدوانەكەیدا ئاماژەی بۆ ئەوە كردووە، كە ئەو مانۆرە سەربازییانەی ئەمەریكا لە وڵاتی ئیمارات كردوونی لەو شوێنانەدا كراون، كە كۆڵانەكانیان لە كۆڵانەكانی نەجەف و كەربەلا و كازمییە دەچێت، گرتووخانەكەش هاوشێوەی گرتووخانەی حوتە لەناسرییە.\nهەروەها دەڵێت: بەشێك لەو عێراقییانەی بەشداریان لە مانۆرە سەربازییانەدا كردووە لە پرۆسەكانی ئازادكردنی شاری موسڵ بەشدار بوون.\nلەلایەی ترەوە رۆژی چوارشەممە كەتیبەكانی حیزبوڵڵا لە عێراق ئاشكرایانكرد، كە پلانێكی ئەمەریكی هەیە بەهاوكاری و بەشداری دەزگایەكی سەربازی و یەكێكی تری ئەمنی عێراق دابەزاندنی ئاسمانی بكەنە سەر پێگەیەكی سەربازی عێراقی.\nهەروەك هۆشداریشیاندابوو لە لێكەوتە ترسناكەكانی ئەو هەنگاوەی ئەمەریكییەكان بەوەی ژێرخانی عێراق دەخاتە مەترسییەوە و ئاشتی كۆمەڵایەتی دەشێوێنێت.\nهەرچی محەمەد بەلداوی پەرلەمانتاری كوتلەی سادیقوونە لە ئەنجوومەنی نوێنەرانی عێراق ئاماژەی بۆ ئەوە كردووە، كە بەپێی ئەو بەڵگانەی بەردەستیان كەوتوون پلانیكی ئەمەریكی هەیە بۆ روودانی كوردەتای سەربازی لە عێراق، كە یەكێك لەو بەڵگانە بریتییە لەجوڵاندنی شانە نوستووەكانی داعشە لە پارێزگاكانی نەینەوا و سەلاحەددین و دیالە.\nبەقسەی بەلداوی یەكێكی تر لە بەڵگەكانی بەردەستیان بەوەی ئەمریكا نیازی كودەتای سەربازی هەیە بریتییە لە گوشارەكانی ئەمەریكا لەحكومەتی عێراق بۆ ئەوەی زیندانییەكان ئازاد بكات بەپاساوی ڕێگرتن لە بڵاوبوونەوەی ڤایرۆسی كۆرۆنا كە لەراستیدا واشنتۆن دەیەوێت دواتر ئەو كەسانە بە جێبەجێكردنی پیلانەكانی بەكاربهێنێت .\nهەر پەیوەست بەو بابەتە ، زافر شەمەری شارەزای ئەمنی عێراقی پێیوایە ئێران بۆ مەرامی سەپاندنی پاڵێوراوەكەی بۆ پۆستی سەرۆكایەتی حكومەت برەو بە هەواڵی ڕوودانی كوردەتای سەربازی لە عێراق دەدات.\nشەمەری ئاماژەی بۆ ئەوەش كردووە، كە هەواڵگری ئێران بۆ وروژاندنی شەقامی عێراقی و ئامادەكردنیان لەڕووی فكرییەوە برەو بەو جۆرە هەواڵانە دەدات، كە گوایە كودەتایەكی سەربازی لەعێراق بەڕێوەیە، كە ئەمەریكا و ئیسرائیل پشتیوانی لێدەكەن.\nئەو دەشڵێت: ئەو هەنگاوە بۆ ئەوەیە پاڵپشتی ئەو جوڵەی ئێران بكرێت، كە لەڕێگای چەند لایەنێكی شیعییەوە دەیانەوێت پاڵێوراوی دڵخوازی ئێران بۆ پۆستی سەرۆكایەتی حكومەتی داهاتووی عێراق بەسپێنن .